થોડાં નવા ઇન્દ્રધનુષ: Sea Glee\nબેસીશું કોઇ દિવસ\nમૌન-શાંત આકાશ નીચે\nઘૂઘવતા દરિયાની ઊછળતી લહેરોની સાક્ષીએ;\nહથેળીમાં ટેરવાથી કંડારશું હૈયામાં ધબકતી વાતને\nને પછી સ્પર્શમાં લખીને પાંખ જેવો શબ્દ\nઊડી જઇશું ક્યારેક પેલા પંખીઓની જેમજ મુક્ત હવામાં!!!\nDivyraj Gadhavi said...\nસૌપ્રથમ તો આ નવા યુગમાં કવિતાઓ ને આ રીતે ગ્લોબલ બનાવા બદલ અમ્ જેવા કવિતા રસિકો તરફથી ખૂબ-ખૂબ ધન્યવાદ...\nઅને આવો વિચાર તો આપ જેવા ડાયનેમિક કવિને જ આવે,ડાયનેમિક જ ને! જુવો ને આ શબ્દ પિરામિડ જ લ્યો ને... કેટલો નવતર પ્રયોગ! અને માત્ર પ્રયોગ જ નહિં, જો પ્રયોગ ખાતર જ કવિતા લખાય તો એમાં પ્રાણ ના હોય. અને આ શબ્દ પિરમિડ જોયા બાદ કહિ શકાય કે જો આ પ્રયોગ છે તો એમાં પ્રાણ પુરવાનુંય જટિલ કામ આપે બખુબી કર્યુ છે.\nઆ શબ્દ પિરમિડ ખરા અર્થમાં કોઇ પણ રીતે ગિજેહ ના પિરમિડથી ઉતરતો નથી. વાંચતી વેળા એના દરેક શબ્દ જે તમે પ્રયોજિત કર્યા છે, એનો વજન કદાચ પેલા ઇજિપ્ત ના હજારો માણસોએ થૈ ઉપાડેલ પથ્થરો કરતાયે વધુ અનુભવી શકાય છે! એતો પેલા હજરો માણસો ના નિઃસાસાથી તરબતર મહેનત સામે તમારી છંદ પ્રયોગની જહેમતની તુલાવિધી જેવું છે.\nબીજું તો શું પણ અમ્ જેવો અદનો મણસ આપને એક વસ્તુ તો જરુર કહિ શકે.. વાહ ગ.મિ. વાહ!\n- આપના શબ્દે શબ્દ નો ચાહક,\nદિવ્યરાજ ગઢવી જૂનાગઢ થી.\n29/05/08, 2:56 AM\nવિવેક ટેલર said...\n30/05/08, 6:55 AM\n30/05/08, 6:58 AM\nhmm khub saras che apni rachna.....\n30/05/08, 9:47 PM\nકચકડૅ મઢેલી લાગણીની આનાથી સારી કાવ્યાત્મક રજુઆત ન હોઇ શકે.અદભૂત્\n31/05/08, 3:45 AM\nવાહ વાહ...મુક્ત પંખી વિશાળ ગગન તમારી રાહ જોઈ રહ્યું છે.\n25/12/08, 1:34 AM\nAs The Camera Figures Me\nમિલિન્દ ગઢવી 'ગ.મિ.'\n"હું અને તું" -\nને આ 'અને' જેટલું અંતર\nWith Her Time Just Runs\nBent upon its stalk\nBeneath these eyes...\nWatching the evening\nA fairy from the flowers\nThe Locked Window\nShe is sad again\nIs thereasmile?\nThe photographs posted here are purely with the intention of sharing personal interest without any intention of any direct or indirect commercial gain. If any of the posts are causing infringement of copyrights, it is purely unintentional and such posts would be discarded with immediate effect, as soon as they are brought to notice of the administrator.


ભારત દેશના5સૌથી ચોંકાવનારી શોધ - Gujarati Sarkar\nદુનિયા ની5સૌથી ચોંકાવનારી શોધ\nમિત્રો, આ દુનિયા ઘણી મોટી છે, દરરોજ કેટલીક વસ્તુઓની શોધ થતી રહે છે, પરંતુ કેટલીકવાર વિજ્ઞાન એવી વસ્તુઓ શોધી કાઢે છે કે જેના પર વિશ્વાસ કરવો મુશ્કેલ બની જાય છે, તો મિત્રો, આજના લેખમાં પણ આપણે આવી જ5અદ્ભુત શોધો જોઈશું. અમે જણાવવા જઈ રહ્યા છીએ. જેમને જોઈને આખી દુનિયા આશ્ચર્યચકિત થઈ ગઈ હતી અને તેમને જાણ્યા પછી તમે પણ ચોંકી જશો, તો ચાલો જાણીએ.\n1. વ્હેલ રોક (Whale rock)\nથાઈલેન્ડ તેની સંસ્કૃતિ અને કુદરતી સૌંદર્ય માટે વિશ્વભરમાં જાણીતું છે અને વ્હેલ રોક પણ તેમાંથી એક છે. અહીંના પહાડોમાંથી 75 મિલિયન વર્ષ જૂનો પથ્થર જાણે જાદુથી બહાર આવ્યો છે. આ પર્વત બેંગકોકથી 751 કિમી દૂર થાઈલેન્ડના નોર્થ ઈસ્ટ પાર્કમાં સ્થિત છે. જ્યારે ઉપરથી જોવામાં આવે છે, ત્યારે આ પત્થરો વ્હેલ હોય તેવું લાગે છે અને ત્રણેય એકસાથે પડેલા વ્હેલ રોક વ્હેલના કુટુંબ જેવા લાગે છે. તે જોવામાં ખૂબ જ સુંદર છે, જો તમે ક્યારેય થાઈલેન્ડ જાવ, તો આ3વ્હેલ રોકને અવશ્ય જોવા જજો.\n2. ડાયનાસૌર ઇંડા (Dinosaur eggs)\nમિત્રો, આ 2019 ની વાત છે જ્યારે દક્ષિણ ચીનમાં એક પ્રાથમિક શાળાના વિદ્યાર્થીને કંઈક અવિશ્વસનીય લાગ્યું. જેની કોઈએ કલ્પના પણ કરી ન હતી. જ્યારે ઝાંગ યાંગ્ઝે નામનો બાળક તેની માતા સાથે બાંધકામ બાજુથી પસાર થઈ રહ્યો હતો, ત્યારે તેણે કંઈક અલગ જોયું. પછી તેણે જઈને તેને નજીકથી જોયો, પછી તેણે થોડી જમીન ખોદી અને પછી તેને 65 મિલિયન વર્ષ જૂના ડાયનાસોરના ઈંડા મળ્યા, એટલે કે એક બાળકમાંથી લાખો વર્ષ જૂના ઈંડાની શોધ મળી અને તે કોઈ સામાન્ય ઈંડું નહીં પણ ડાયનાસૌરનું ઈંડું. . આ પછી નિષ્ણાત ટીમને અહીં 10 વધુ ઈંડા મળ્યા.\n3. એટાકામા સ્કેલેટન (Atacama Skeleton)\nહવે એવી શોધ થઈ કે સૌના મન ચોંકી ઉઠ્યા. નોર્ધન જેલની અટાકામા ડેઝર્ટમાં એક અજીબ વસ્તુ જોવા મળી. જ્યારે કલેક્ટર એક ઘોસ્ટ ટાઉન અંગે તપાસ કરી રહ્યા હતા. પછી તેને ચામડાના પાઉચમાં સફેદ કપડું મળ્યું. જેની અંદર6ઇંચનું હાડપિંજર હતું. આટલું નાનું હોવા છતાં, તે હાડપિંજર સંપૂર્ણપણે સંપૂર્ણ હતું અને બીજી તરફ આ હાડપિંજરને પણ 10 પાંસળીઓ હતી જ્યારે માનવ હાડપિંજરને 12 પાંસળીઓ છે.\nઅને તેની ખોપરીનું માળખું એવું હતું કે જાણે તે કોઈ એલિયનનું માથું હોય. એવું માનવામાં આવે છે કે તે એલિયન સ્કેલેટન છે અને પછીથી સાબિત થયું કે તેનો ડીએનએ માનવ હતો. સંશોધક કહે છે કે તે સ્ત્રી હતી. જેની ઉંમર લગભગ 500 વર્ષ હતી. આ શોધ ખૂબ મોટી અને આશ્ચર્યજનક શોધ હતી. જેણે એક સમયે અમને બધાને ખાતરી આપી કે તે એલિયન છે પરંતુ તે સ્ત્રી હાડપિંજર છે.\n4. વાલદારોના પ્રેમીઓ (Lovers of parents)\nવાલડારો પ્રેમીઓ કદાચ તમે તેના વિશે પહેલા સાંભળ્યું જ હશે, જો તમે તે સાંભળ્યું ન હોય, તો હું તમને કહું છું કે આ એક ખૂબ જ પ્રખ્યાત માનવ યુગલ છે, એટલે કે કપલનું હાડપિંજર. જે લગભગ6હજાર વર્ષ જૂનું છે. આ હાડપિંજર 2007 માં ઇટાલીમાં પુરાતત્વવિદોએ શોધી કાઢ્યું હતું. સામસામે સામસામે આવીને બે માનવીઓ એકબીજાના હાથે માર્યા ગયા. જેના કારણે તેઓ પ્રેમી હોવાનું જણાય છે. આ દંપતી એક પુરુષ અને સ્ત્રીનું છે જેનું મૃત્યુ લગભગ 20 વર્ષની વયે થયું હતું. હવે તેને સ્કેલેટન મન્ટુઆના પુરાતત્વીય સંગ્રહાલયમાં રાખવામાં આવ્યું છે.\n5. રહસ્યમય રોક (Mysterious rock)\n22 વર્ષીય મેડિકલ સ્ટુડન્ટ, એરોન સ્મિથ, યુકેમાં બીચ પર કંઈક એવું જ શોધી રહ્યો હતો જ્યારે તેને ચમકતો ગોલ્ડન કેનન બોલ મળ્યો. જે ફૂટબોલના કદમાં થોડો નાનો છે. અને જ્યારે એરોને તે બોલ ખોલ્યો, ત્યારે તેને તેમાંથી એક દુર્લભ અશ્મિ મળ્યો. એવું કહેવામાં આવી રહ્યું છે કે આ અશ્મિ દરિયાઈ પ્રાણી ક્લેવિરસસનું છે, જે 185 મિલિયન વર્ષ પહેલા પૃથ્વી પર હતું, પરંતુ હવે લુપ્ત થઈ ગયું છે. એરોને જણાવ્યું કે આ બોલ સોના જેવો હતો, જે આયર્ન પાયરાઈટથી કોટેડ હતો અને તેથી જ તે ઘણો ચમકતો હતો. આરોન ઘણીવાર આ શોધોની શોધમાં વ્યસ્ત રહે છે. આ એક મહાન શોધ છે\nઆજે અમે તમને5અદ્ભુત શોધ વિશે જણાવ્યું છે. હું આશા રાખું છું કે તમને આ લેખ ગમ્યો હશે, જો તમને તે ગમ્યો હોય, તો તેને ચોક્કસપણે શેર કરો અને સમાન અપડેટ્સ માટે, અમારી સાઇટ iphonemovie ની સૂચના ચાલુ કરો. તમારો જે પણ પ્રશ્ન હોય તે તમે નીચે આપેલા કોમેન્ટ બોક્સમાં પૂછી શકો છો.


મોનિકા ૪ Mital Thakkar દ્વારા પુષ્તક અને વાર્તા PDF\nમોનિકા ટીવી સિરિયલ જોઇ રહી હતી ત્યારે રેવાન પોતાનું કોલેજનું લખવાનું કામ કરી રહ્યો હતો. મોનિકા થાકી હતી પણ આ સિરિયલ તે લગ્નની દોડધામમાં એક અઠવાડિયાથી જોઇ શકી ન હતી. વાર્તામાં આગળ શું થયું હતું તે જાણવાની તેને તાલાવેલી હતી. તેણે વિચાર્યું કે સિરિયલ જોઇને બેડરૂમમાં જઇ કપડાં બદલી સૂઇ જશે. સિરિયલ જોતી વખતે તેને ઝોકાં આવવા લાગ્યા હતા. એટલે તે આડી પડી હતી. પણ સિરિયલ એટલી રહસ્યમય હતી કે તેને છોડી શકી નહીં. તેને સિરિયલની સાથે સાથે રેવાનના પણ વિચાર આવતા હતા. રેવાન તેની સાથે વધુ પડતો હળીભળી રહ્યો હતો. લગ્નના ત્રણ જ દિવસમાં જાણે વર્ષોથી કોઇ ઓળખતું હોય એટલી સહજ રીતે વર્તી રહ્યો હતો. કેટલીક વખત તેનો સહજ સ્પર્શ રોમાંચ સાથે ડર જગાવી જતો હતો. મોનિકાને રેવાનની નિયત પર કોઇ શંકા ન હતી. પણ કોઇ વખત તેની વાતમાં કોઇક બીજો જ ઇશારો પોતાને કેમ લાગતો હતો એ સમજાતું ન હતું. પોતે વધારે પડતું વિચારતી હોય એમ પણ લાગતું હતું. રેવાનનો સ્વભાવ જ મસ્તીખોર હતો કે પછી...?\nટીવી જોતાં અને રેવાનની વાતો વિચારતાં આંખો ક્યારે મળી ગઇ તેનો મોનિકાને ખ્યાલ જ ના રહ્યો.\nઅચાનક મોં પર કંઇક પડ્યું હોય એવું લાગતાં તે ચમકીને બેઠી થઇ ગઇ. તરત જ સાડીનો પાલવ છાતી પર ઢાંકી દીધો અને ઉપર ચઢી ગયેલી સાડી અને ચણિયો નીચે ઉતારી દીધા. તે શરમથી લાલ થઇ ગઇ.\nસામે જ ઊભો રેવાન જોરજોરથી હસી રહ્યો હતો:"કેવા ડરી ગયા! હા… હા… હા..."\nમોનિકાનો ચહેરો પાણીવાળો હતો. તેણે જોયું તો રેવાનના હાથમાં છોડને છાંટવાના પાણીનો નાનકડો ફુવારો હતો. તેનાથી તેણે મોનિકાના ચહેરા પર પાણીની પીચકારી મારી હતી. મોનિકાએ સાડીના પાલવથી મોં લૂછ્યું અને ગભરાયેલા સ્વરે પૂછ્યું:"આ શું છે દિયરજી?"\nરેવાન માંડ માંડ હસવું ખાળી બોલ્યો:"મજા આવીને ભાભી! મારી પીચકારી કેવી હતી? ઊંઘ ઉડાડી દીધીને તમારી?"\n"હા... પણ હું ક્યારે ઊંઘી ગઇ?" મોનિકાને પોતે ક્યારે ઊંઘી ગઇ તેનો ખ્યાલ જ રહ્યો ન હતો.\n"હું લખતો હતો ત્યારે મારી નજર પડી તો તમારી આંખ બંધ હતી. મને એમ કે તમે આંખો બંધ કરીને સિરિયલના સંવાદ સાંભળી રહ્યા છો. પણ પછી નજીક આવી જોયું તો તમારા નસકોરાં ધીમેથી બોલી રહ્યા હતા. પહેલાં તો થયું કે હલબલાવીને ઊઠાડું પણ પછી થોડી મસ્તી કરવાનું મન થયું એટલે પાણી છાંટ્યું. પણ સોરી હોં તમારી ઊંઘ બગાડી. તમે હવે ઉપર જઇ સૂઇ જાવ. મારે તો જાગવું પડશે. ઘણું લખવાનું બાકી છે. હું તો કદાચ અહીં જ લંબાવી દઇશ." રેવાને મોનિકાને કહ્યું અને પછી ગંભીર થઇ પોતાના ચોપડા લઇ સોફામાં ગોઠવાયો. પછી "ગુડનાઇટ" કહી લખવા લાગ્યો.\nમોનિકા કંઇક વિચારતી દાદર ચઢવા લાગી.\nબેડરૂમ બંધ કરી તે કપડાં બદલવા લાગી. અને રેવાને પોતાના શરીરનો કેટલોક ખુલ્લો રહી ગયેલો ભાગ જોઇ લીધો હશે? એમ વિચારી શરમ અનુભવવા લાગી. પછી ઝટપટ નાઇટડ્રેસ પહેરી ઊંઘી ગઇ.\nગઇકાલની ઘટનાના આંચકામાંથી મોનિકા હજુ બહાર આવી ન હતી. તેને રેવાનનું વર્તન સમજાતું ન હતું. કાલે તેણે પોતાને પાણી છાંટીને જગાડી એ પહેલાં શરીર પર સ્પર્શ કર્યો હશે? એ પણ યુવાન છે. આ સ્થિતિમાં ભાભીને જોઇને તેનું મન ચલિત થયું હશે? તે રસોડામાં વિચારતી હતી ત્યાં જ રેવાન આવી પહોંચ્યો.\n"સ્વીટ મોર્નિંગ ભાભીજી!" રેવાને આજે સવારની શુભકામના સાથે બે હાથ જોડી નમસ્કારની મુદ્રા કરી. મોનિકાને થયું કે કાલની પેલી બાબત માટે તે માફી તો માંગી રહ્યો નથી ને? વધારે વિચાર્યા વગર તેણે પણ ઉષ્માભર્યો આવકાર આપ્યો:"આવો દેવરજી! ક્યા હાલ હૈ!"\n"હાલ તો ફિલહાલ અચ્છા હૈ! આજનો શું કાર્યક્રમ છે? મારે કોલેજમાં રજા છે. ક્યાંક બહાર જવું છે?"\nમોનિકા ગૂંચવાઇ. તેને યુવાન દિયર સાથે એકલા બહાર જવાનું યોગ્ય લાગતું ન હતું. અને રેવાન થોડો મજાકીયો હતો એટલે તેને સમજવાનું પણ મુશ્કેલ બની રહ્યું હતું.\n"આજે તો ઘરનું થોડું કામ પતાવવું છે. ઘરમાં કોઇ સ્ત્રી ના હોય એટલે બધું આમતેમ પડ્યું રહે, સફાઇ ના થાય, કેટલાક જરૂરી કામો પણ ના થયા હોય એટલે મારે બધું સરખું કરવું છે."\n"તમે તો આખા ઘરની સિકલ બદલી નાખશો." મોનિકાના કામોની યાદી સાંભળી રેવાને કહ્યું.\n"હા, ઘરમાં બીજી વહુ આવે એ પહેલાં વ્યવસ્થિત કરી દેવું છે." મોનિકાએ જાણીજોઇને રેવાનના લગ્નની વાત છેડી દીધી.\n"ભાભી! તમને આ બંદાની સ્વતંત્રતા ગમતી નથી? હજુ ભણી તો લેવા દો. પ્રેમના પાઠ આવડતા હોવાથી ભણવાના પાઠ આવડી જતા નથી. મારે કોઇ જલદી નથી." રેવાને જવાબ આપી દીધો.\n"તમે પણ મોડું કરશો તો તમને પણ તમારા ભાઇની જેમ જલદી છોકરી મળશે નહીં." મોનિકાએ અવિનાશે લગ્ન મોટી ઉંમરે કર્યા એ યાદ અપાવ્યું.\n"ના મળે તો પણ વાંધો નથી. તમે આવી ગયાં એટલે ઘણું છે." રેવાને કહ્યું.\nમોનિકા ચમકી ગઇ. તેણે વાતને આગળ વધારી :"પણ કોઇક તો એવી છોકરી કોલેજમાં હશે જ કે જેને જોઇને દિલ ધકધક કરવા લાગતું હશે!"\n"દિલ તો અભી બચ્ચા હૈ જી! અભી તો ધડકના શીખા હૈ! દિલને યુવાન તો થવા તો!" રેવાનનો જવાબ સાંભળી મોનિકા વધારે ગૂંચવાઇ. તેને થયું કે રેવાન સાથે દલીલમાં જીતવું મુશ્કેલ છે. એટલે વાત બદલીને બોલી:"જુઓને પપ્પા જાગી ગયા હોય તો હું ચા ગરમ કરીને લાવું."\nરેવાન પપ્પાને બોલાવવા ગયો.\nબળવંતભાઇએ ચા પીધી અને કહ્યું:"વહુ બેટા, આજે જમવાનું થોડું વહેલું બનાવજો. મારે બપોરે અમારા સીનીયર સીટીઝનના એક કાર્યક્રમમાં જવાનું છે. આવતા સાંજ પડી જશે."\n"સાંજે શું બનાવું પપ્પા?" મોનિકાએ તેમને પૂછી લીધું.\n"હવે મને પૂછવાનું નહીં. રેવાનને પૂછી લેવાનું. માના ગયા પછી એની પસંદનું એને ખાવા મળ્યું જ નથી. પેલી બાઇ રોજ ભાખરી- શાક અને ખીચડી જ ખવડાવતી હતી." બળવંતભાઇએ રેવાન પર વાત નાખી દીધી. અને પોતાના રૂમમાં જતા રહ્યા.\nમોનિકાએ રેવાનને પૂછ્યું: "બોલો દિયરજી, આજની ફરમાઇશ શું છે?"\nરેવાન કહે:"ભાભી, તમે જે બનાવશો એ ખાઇ લઇશ. તમારા હાથની મીઠાશ એમાં ભળી જ જાય છે."\n"તો પછી બટાકાવડા બનાવવાની છું એ ગળ્યાં થઇ જશે!" કહી મોનિકા હસી પડી. અને રસોઇની તૈયારી કરવા લાગી.\nરેવાનને થયું કે મોનિકાભાભી આવ્યા પછી ઘરમાં માહોલ બદલાઇ ગયો છે. ઘર જીવંત બની ગયું છે. એમની સાથે વાત કરવાની મજા આવે છે. જાણે કોઇ સખીમિત્ર સાથે વાત કરી રહ્યો હોઉં એવું લાગે છે. તેમના હાથમાં જ નહીં દિલમાં પણ મારા માટે લાગણી વર્તાય છે.\nઅવિનાશ દુબઇ આવ્યા પછી સતત એક અઠવાડિયાથી દોડધામમાં હતો. તેણે ઘણા લોકોને મળવાનું હતું. દુબઇમાં ચાલતા પ્રોજેક્ટનું અવલોકન કરી તેનો રીપોર્ટ કરવાનો હતો. એક અઠવાડિયાની કામગીરીથી તેના બોસ ખુશ હતા. અવિનાશને ખબર પડી હતી કે તે લગ્ન પછી તરત તેમના આદેશથી વિદેશ આવ્યો એ વાતથી બોસ ખાસ્સા પ્રભાવિત હતા. અહીં આવીને તેણે મોટાભાગનું કામ ઝડપથી પતાવી દીધું હતું. તે ભારતની ઓફિસમાં રીપોર્ટ કરતો રહેતો હતો. હવે અહીંના એક મેનેજરને મળીને થોડું કામ પતાવવાનું બાકી હતું. અવિનાશને જ્યારે ખબર પડી કે એ મેનેજર બીજા દેશમાં કોઇ કામથી ઉપડી ગયા છે ત્યારે તે નિરાશ થયો. તેણે હવે બીજા દસ દિવસ રોકાવું પડે એમ હતું. તેણે બીજું કામ હાથ પર લઇ લીધું હતું. ફોન પર તે મોનિકાને જલદી પાછો ફરશે એમ કહેતો હતો. તે વ્યસ્તતાને કારણે વધારે સમય વાત કરી શકતો ન હતો. પણ તેને મોનિકાની અને પપ્પાની વાતો પરથી ખ્યાલ આવી ગયો કે રેવાનને લીધે સમય પસાર થઇ જતો હતો. મોનિકાની નારાજગી દૂર થઇ રહી હોવાનું લાગતું હતું. હવે તે બહુ ફરિયાદ કરતી ન હતી. અવિનાશે મોનિકા અને રેવાન માટે ખરીદી કરી લીધી હતી. પપ્પા માટે ખાસ લેવા જેવું કંઇ લાગ્યું ન હતું. પણ તે યાદગીરી માટે કશુંક મળી જાય એમ વિચારતો હતો.\nઅવિનાશ એકલો પડ્યો ત્યારે વિચારતો હતો કે મોનિકા સાથે આવી હોત તો મજા આવી જાત. દુબઇ આમ તો એક બિઝનેસ સેન્ટર છે. પણ ફરવાવાળા માટે તો એક સુંદર ટ્રાવેલ ડેસ્ટીનેશન છે. તે કેટલાક સ્થળો પર જઇ આવ્યો પણ વધારે રોકાઇ શક્યો નહીં. તેને મોનિકાની યાદ સતાવવા લાગી.\nબે દિવસ પછી કંપનીની ઓફિસમાં ભારતનો એક પરિચિત કર્મચારી રાજન મળી ગયો.\n"અરે અવિનાશ! તું ક્યારે આવ્યો?" રાજન તેને જોઇ ખુશ થઇ ગયો.\n"ઘણા દિવસથી આવ્યો છું. હવે જવાની તૈયારી કરું છું." અવિનાશે તેને કહ્યું.\nતે બેચલર જ હતો. તેની સાથે અવિનાશને સારું ફાવી ગયું.\nબંને સાંજે નવરા પડ્યા એટલે દરિયાકિનારે ફરવા ગયા. રાજને જાણ્યું કે અવિનાશે લગ્ન કરી લીધા ત્યારે તે ખુશ થઇ ગયો. "વાહ યાર! અભિનંદન! હું તો હજુ કુંવારો જ છું. પણ એકદમ કુંવારો નથી." રાજનનો ઇશારો અવિનાશ સમજી ગયો. રાજન અહીં કોઇ સ્ત્રી પાસે જતો હતો. તેણે અવિનાશને પણ મજા કરવાની ઓફર કરી. અવિનાશ જાણતો હતો કે રાજન બેશરમ છે. તેને પીવાનું વ્યસન છે. અત્યારે તેણે વધારે પી લીધું હતું. પીધા પછી તેને કોઇ વાતનું ભાન રહેતું ન હતું. એટલે તેણે રાજનને ના પાડી દીધી. ત્યારે તેણે કહ્યું:"અરે યાર! નવીનવેલી પત્નીને મૂકીને તું તો આવી ગયો. એકલો શું કરીશ? ચાલ, આજની રાતનું તારું ક્યાંક ગોઠવી આપું. તું પણ યાદ કરશે..."\nપણ અવિનાશે ઇન્કાર કરી દીધો.\nરાજને જ્યારે જાણ્યું કે અવિનાશે હજુ સુહાગરાત પણ મનાવી નથી ત્યારે તે હસવા લાગ્યો. અને મજાકમાં બોલ્યો:"જોજે તારું આ કામ ક્યાંક તારો નાનો ભાઇ ના પૂરું કરી દે… હા.… હા....."\n"જબાન સંભાળીને બોલ રાજન." અવિનાશ ખિજવાઇ ગયો. અને તેનાથી દૂર જતો રહ્યો.\nપણ લથડતી ચાલે રાજન તેની પાસે આવ્યો અને બોલ્યો:"સોરી દોસ્ત, પણ તારે ભાભીને એકલી મૂકીને આવવાનું ન હતું. આજના જુવાનીયાઓનો કોઇ ભરોસો નહીં. હું જેની પાસે જઉં છું એ… ભાભી જ છે… હા...હા..."\nરાજનની વાતથી અવિનાશ ચોંકી ગયો: "એ બધું દુબઇમાં ચાલે. અમારા સંસ્કાર મજબૂત છે. હું કેટલીયવાર દુબઇ આવ્યો છું. તારી જેમ દારૂ પીતો નથી કે સ્ત્રીઓ શોધતો નથી."\n"પણ તારા ભાઇને તો ઘરમાં જ સ્ત્રી મળી ગઇ ને!" રાજન કહી રહ્યો હતો.\n"તારી બકવાસ બંધ કર રાજન. નશામાં તું શું બોલે છે એનું તને ભાન નથી. મારે તારી કોઇ વાત સાંભળવી નથી." કહી અવિનાશ જવા લાગ્યો.\nત્યારે લથડતા રાજને તેનો શર્ટ પાછળથી પકડીને અટકાવ્યો અને કહ્યું:"સાંભળવું ના હોય તો કંઇ નહીં જો તો ખરો. લે..." કહી એના મોબાઇલમાં યુટ્યુબ ખોલી શબ્દો ટાઇપ કરવા લાગ્યો. અવિનાશે જોયું તો તેણે "દિયર-ભાભી" લખ્યું હતું. અને ઘણા બધા દિયર-ભાભીના રોમાન્સના વિડિયો આવી ગયા હતા. રાજને એક વિડિયો ચાલુ કર્યો. તેમાં ભાભી તેના દિયર પાસે સામે ચાલીને જતી હતી. બીજો વિડિયો જોયો તો એમાં દિયર તેની ભાભી સાથે કઢંગી હાલતમાં હતો. ભાભી પણ બિંદાસ મજા કરાવતી હતી. એ જોઇ અવિનાશનું મગજ બહેર મારી રહ્યું હતું.\n"જો, તું જો...આમાં રોમાન્સ સિવાય કંઇ આવે છે? હેં? એકલા દિયર- ભાભી ક્યાંય ભજન કરતા ક્યાંય દેખાય છે? હેં?" રાજન જાણે પોતાની વાત સાબિત કરી રહ્યો હતો.\nઅવિનાશે ગુસ્સામાં વીડિયો બંધ કરી તેનો ફોન તેના ખિસ્સામાં જબરદસ્તી ખોસ્યો અને તેના હાથમાંથી બોટલ લઇ ગટગટાવી ગયો. મોનિકાને જોઇને આવ્યા પછી રેવાને કહ્યું હતું કે તેણે મોનિકાની ભાભી તરીકે કલ્પના કરી નથી. એક છોકરી તરીકે જ જોઇ છે. તેને રેવાન અને મોનિકાની મજાક-મસ્તી અને વાતચીત યાદ આવવા લાગી. પોતે દુબઇ જાય એમાં રેવાને ખુશી વ્યક્ત કરી હતી. બધી વાતો એવો ઇશારો કરતી હતી કે રેવાનને.....\nઅવિનાશ લાંબુ વિચારતાં અટકી ગયો. તે નશાની હાલતમાં હોટેલ પર પહોંચ્યા પછી પણ રેવાન અને મોનિકાના સંબંધ વિશે જ વિચારતો રહ્યો. વિચિત્ર કલ્પનાઓ કરતો રહ્યો. તેને દિયર-ભાભીના જોયેલા વિડિયોમાં રેવાન અને મોનિકાના ચહેરા દેખાવા લાગ્યા.....\nJyotsna Macwan7માસ પહેલા\nShailesh Patel7માસ પહેલા


uttar pradesh7year old boy slits throat of his4year old cousin during fight over game in bareilly |7વર્ષના છોકરાએ રમત રમતમાં લડી પડતાં4વર્ષના બાળકનું ગળું ચીરી દીધું - news\n7 વર્ષના છોકરાએ રમત રમતમાં લડી પડતાં4વર્ષના બાળકનું ગળું ચીરી દીધું\nPublished: 25th August, 2020 14:01 IST | Gujarati Mid-Day Online Correspondent | Mumbai\nઆ ઘટના રવિવારની છે.ઇજાગ્રસ્ત બાળકની સ્થિતિ નાજુક છે અને તેને તે જ ક્ષેત્રના હૉસ્પિટલમાં દાખલ કરવામાં આવ્યો છે.\nબરેલી(Bareilly)માં ઘરની બહાર રમત રમતી વખતે બે બાળકો વચ્ચે કોઇક વાતે વિવાદ થયો આ વિવાદમાં તેમના વચ્ચે ઝગડો થઈ ગયો. ઘટના બરેલીના ચૌપુલા વિસ્તારની છે. અહીં બાળકોના અંદરોઅંદર થયેલા ઝગડા બાદ એક સાત વર્ષના છોકરાએ પાંચ વર્ષના બાળકની ગરદન પર છરી ફેરવી દીધી. આ ઘટના રવિવારની છે. ઇજાગ્રસ્ત બાળકની સ્થિતિ નાજુક છે અને તેને તે જ ક્ષેત્રના હૉસ્પિટલમાં દાખલ કરવામાં આવ્યો છે.\nનવાબગંજ શહેરના ચોપુલા વિસ્તારમાં બન્ને છોકરાના પરિવાર રહે છે. બન્ને છોકરાઓના પેરેન્ટ્સ નોકરી કરવા માટે બહાર ગયા હતા. બન્ને છોકરાઓ બહાર રમતા હતા. તેમની વચ્ચે કોઇક વાતે ઝગડો તયો. એકાએક સાત વર્ષનો છોકરો ગુસ્સામાં ઘરે ગયો અને તે ઘરેથી છરી ઉઠાવી લાવ્યો. તેણે છરી તરત જ તે ચાર વર્ષના છોકરાના ગળાપર ફેરવી દીધી. આને કારણે ચાર વર્ષના છોકરાને ગંભીર ઇજા થઈ છે. ખૂબ જ મોટી સંખ્યામાં લોહી પણ વહી ગયું હોવાને કારણે4વર્ષનો છોકરો ઘટનાસ્થળે જ બેભાન થઈ ગયો હતો.\nનવાબગંજ પોલીસ થાણાના પ્રમુખ સુરેન્દ્ર સિંહ પચોરી પ્રમાણે, નાના બાળકો વચ્ચે ઝગડો થયો અને તેના હાથે ભૂલથી આ ઘટના ઘડાઇ એવું તેના વાલીઓએ કહ્યું છે. તેથી બન્ને કુટુંબીજનો આ મામલો અંદરોઅંદર સમજી લેશે. આ મામલે કોઇપણ કાર્યવાહી ન કરવાની વિનંતી તેમના પરિવારે કરી છે.\nઇજાગ્રસ્ત બાળકની સારવાર દરમિયાન એક પોલીસ ઑફિસર હૉસ્પિટલમાં તેનું ધ્યાન રાખી રહ્યો છે. જો કે, બાળકને કંઇ થયું તો પોલીસને કાયદેસર કાર્યવાહી કરવી પડશે એવું તેમણે જણાવ્યું છે.


સાણંદઃ બીજેપી નેતા પ્રદિપસિંહ વાઘેલાની દબંગાઇનો વીડિયો વાઇરલ | BJP Sanand Candidate Pradipsinh Vaghela threatens SDM while filing Candidacy - Sambhaav News\nસાણંદઃ ભાજપનાં નેતા પ્રદિપસિંહ વાઘેલાની દબંગાઈ સામે આવી છે. કહેવાય છે કે ફોર્મ ભરતી વખતે પ્રદીપસિંહ વાઘેલાએ SDMને ધમકાવ્યા હોવાનું સામે આવ્યું છે. ફોર્મ ભરતી વખતે SDM સાથે બોલાચાલી થતાં ભાજપ નેતા પ્રદીપસિંહ દબંગાઈ પર ઉતરી આવ્યાં હતાં અને તેઓએ દાદાગીરી કરી હતી.\nજો કે આ સમગ્ર ઘટનાનો વીડિયો પણ હાલ સોશિયલ મીડિયામાં વાયરલ થયો છે. “હું ભાજપનો નેતા છું” એમ કહીને પ્રદીપસિંહ વાઘેલાએ SDMને ફોર્મ ભરતી વખતે ધમકાવ્યા છે. ભાજપનાં નેતા પ્રદીપસિંહ વાઘેલાનો આ વીડિયો વાયરલ થતાં લોકોમાં ભારે રોષ જોવાં મળ્યો છે.\nભાજપનાં નેતાનો આ વીડિયો હાલ સોશિયલ મીડિયામાં વાઇરલ થતાં તે વીડિયોને લઇ લોકો દ્વારા ભારે કોમેન્ટો પણ હાલ થઇ રહી છે. તેમજ લોકોનાં મનમાં આ વીડિયોને લઇ અવનવા વિતર્કો પણ ઊભા થઇ રહ્યાં છે. તેમજ પ્રદિપસિંહ વાઘેલાની સખત ટીકા પણ કરવામાં આવી રહી છે.\nસ્વચ્છ ભારત સેસ અમલી, રેલવે, હવાઇ મુસાફરી, હોટલ બિલ થયું મોંઘુ\nનેપાળી વડાપ્રધાન પ્રચંડ પહોંચ્યા ભારત : કાલે મોદી સાથે મુલાકાત\nઅશ્વિનને બોલિંગમાં વધુ ફ્લાઇટ આપવાની પ્રસન્નાએ સલાહ આપી


નેહા શર્મા ના ફોટા એ ચઢાવ્યો ઈન્ટરનેટ નો પારો, ફોટા જોઈ ને ચાહકો ના પરસેવો છૂટી ગયો\nનેહા શર્મા બોલિવૂડ ની એ અભિનેત્રીઓ માંની એક છે જે હંમેશા તેની ફેશન સેન્સ અને સારા દેખાવ માટે જાણીતી છે. નેહા શર્મા સોશિયલ મીડિયા પર દરરોજ તેની સુંદરતા અને તેના કર્વી ફિગર માટે હેડલાઇન્સ માં રહે છે. નેહા શર્મા સારી રીતે જાણે છે કે તેણે તેના કર્વી ફિગર પર કેવો ડ્રેસ પહેરવો જોઈએ.\nનેહા શર્મા હંમેશા તેની સિઝલિંગ સ્ટાઈલ માટે સોશિયલ મીડિયા પર પ્રભુત્વ ધરાવે છે અને ફરી એકવાર નેહા શર્મા એ તેની કેટલીક તસવીરો શેર કરી છે જેણે તેના ચાહકો ને તેની સુંદરતા ના દિવાના બનાવી દીધા છે. તાજેતર માં નેહા શર્મા એ તેના ઈન્સ્ટાગ્રામ એકાઉન્ટ પર કેટલીક તસવીરો શેર કરી છે જેમાં તેણે પિંક કલર નો ડીપ નેક ડ્રેસ પહેર્યો છે અને તે પોતાની સ્ટાઈલ અને સુંદરતા સાથે કેમેરા ની સામે ખૂબ જ સુંદર પોઝ આપતી જોવા મળી રહી છે.\nનેહા શર્મા બોલિવૂડ માં પોતાની ઓળખ તો નથી બનાવી શકી પરંતુ તે હંમેશા તેના સારા દેખાવ ને કારણે સોશિયલ મીડિયા પર વાયરલ થાય છે. તેણે ટોની કક્કર ના ગીત ધીમે ધીમે થી સૌથી વધુ લોકપ્રિયતા મેળવી. આ ગીત માં નેહા ની સુંદરતા અને સ્ટાઈલ જોઈને બધા તેના દીવાના થઈ ગયા. નેહા શર્મા દરરોજ જિમ ની બહાર દેખાય છે અને તે તેના જીમના વસ્ત્રોમાં પણ સુંદર લાગે છે.\nબોલિવૂડ ફિલ્મો સિવાય નેહા શર્મા એ વેબ સિરીઝમાં પણ કામ કર્યું છે પરંતુ ત્યાં પણ તેને વધારે સફળતા મળી નથી. જોકે નેહા દરરોજ પોતાનું નસીબ અજમાવતી રહે છે અને તે આગામી ફિલ્મ જોગીરા તારા ના શૂટિંગ માં વ્યસ્ત છે અને નેહા ના ચાહકો ને આશા છે કે તેની ફિલ્મ સારી જશે. નેહા શર્મા ભારતીય વસ્ત્રો પહેરે કે વેસ્ટર્ન, તે દરેકમાં ખૂબ જ સુંદર લાગે છે અને ઈન્સ્ટાગ્રામ પર તેની ફેન ફોલોઈંગ ઘણી મોટી છે.


News & Views :: 2019 Ford Endeavour Facelift વર્ઝન, દેશની પહેલી 10-સ્પીડ ગિયરવાળી થશે લોન્ચ\n2019 Ford Endeavour Facelift વર્ઝન, દેશની પહેલી 10-સ્પીડ ગિયરવાળી થશે લોન્ચ\nભારતીય ઓટોમોબાઈલ બજારમાં પોતાની એકથી એક ચડિયાતી કારો રજૂ કરનારી અમેરિકાની કંપની Ford પોતાની પ્રિમિયમ SUV Ford Endeavour નું નવું Facelift વર્ઝન લોન્ચ કરવા જઈ રહી છે. મળતી માહિતી અનુસાર, કંપની પોતાની નવી Ford Endeavourને આગામી 22 ફેબ્રુઆરી સુધી લોન્ચ કરશે. સૌથી ખાસ વાત એ છે કે, કંપનીએ આ SUVનું બુકિંગ પણ શરૂ કરી દીધુ છે. તેને માટે તમારે 1 લાખ રૂપિયા જમા કરાવવા પડશે. તેમજ ડીલર્સ Ford Endeavour Faceliftની ડિલિવરી આધિકારિક લોન્ચિંગ બાદ શરૂ કરી દેશે.\nનવી Ford Endeavour Faceliftમાં કેપની નવા આકર્ષક ફ્રન્ટ બમ્ફર, ગ્રીલ અને આકર્ષક હેડલાઈટ્નો પ્રયોગ કરી રહી છે. આ ઉપરાંત, કંપની તેમાં નવા અને 18 ઈંચના ડાયમંડ કટ એલોય વ્હિલ પણ આપી રહી છે. તેમજ SUVના સાઈડ પ્રોફાઈલને વધુ દમદાર લુક આપવામાં આવ્યો છે. Fordએ નવી Endeavourના એક્સટીરિયરની સાથોસાથ ઈન્ટીરિયરમાં પણ ખાસ બદલાવ કર્યો છે. Ford Endeavourના ઈન્ટીરિયરમાં સોફ્ટ ટચવાળા મટીરિયલમાંથી બનેલી સીટ, આકર્ષક ડેશબોર્ડ, બેકલિટ બટન અને કેટલીક જગ્યાઓએ ક્રોમનો પ્રયોગ કરવામાં આવ્યો છે. જોકે, તેના ઈન્ફોટેન્મેન્ટ સિસ્ટમના આકારમાં કોઈ બદલાવ કરવામાં આવ્યો નથી. પરંતુ તેમાં નવી Ford સિંક3ઈન્ટરફેસ સિસ્ટર સામેલ કરવામાં આવી છે, જેને તમે એન્ડ્રોઈડ ઓટો અને એપલ કાર પ્લે સાથે કનેક્ટ કરી શકો છો.\nનવી Ford Endeavourના પાછળના દરવાજાને તમે બટન વડે ખોલી અને બંધ કરી શકો છો. તેમાં હેન્ડ્સ ફ્રી ટેલ ગેટ સિસ્ટમ લગાવવામાં આવ્યુ છે. આ ઉપરાંત, કંપનીએ તેમાં ઓટોનોમસ ઈમરજન્સી બ્રેકિંગ, પેડેસ્ટ્રીયન ડિટેક્શનસ સેફ્ટી એરબેગ અને અન્ય સુરક્ષા પ્રણાલીઓનો પ્રયોગ કર્યો છે. જોકે, નવી Ford Endeavourના એન્જિન અંગે હજુ આધિકારિકરીતે કોઈ જાણકારી આપવામાં આવી નથી. પરંતુ, આશા છે કે, કંપની તેમાં જુના એન્જિનનો જ ઉપયોગ કરશે. આ ઉપરાંત, એવા પણ સમાચાર છે કે, Ford પોતાના ગ્લોબલ મોડલની જેમ ભારતીય બજારમાં રજૂ થનારી નવી Endeavourમાં 2.0 લીટર ઈકોબ્લૂ ડિઝલ એન્જિન આપી શકે છે. જેમાં 10 સ્પીડ ઓટોમેટિક ટ્રાન્સમિશન ગિયરબોક્સનો પ્રયોગ કરવામાં આવી શકે છે. નવી Ford Endeavourની કિંમત અંગે હજુ સુધી કોઈ જાણકારી આપવામાં આવી નથી, પરંતુ એવુ અનુમાન લગાવવામાં આવી રહ્યુ છે કે, તેની કિંમત 28 લાખ રૂપિયાથી લઈને 24 લાખ રૂપિયાની વચ્ચે હશે.


એન્કાઉન્ટર સ્પેશિયાલિસ્ટો સમાજની સલામતી માટે જોખમકારક છે? – Gujaratmitra Daily Newspaper\nમહારાષ્ટ્રના કુખ્યાત એન્કાઉન્ટર સ્પેશિયાલિસ્ટ સચિન વાઝેની ધરપકડ કરવામાં આવી છે અને તેની કસ્ટડીમાં પૂછપરછ ચાલી રહી છે. ઇ.સ. ૧૯૯૦ ના દાયકામાં મુંબઈમાં ગેન્ગવોર તેની ચરમસીમા પર હતી ત્યારે સરકાર દ્વારા અને પોલીસ વડાઓ દ્વારા પણ દયા નાયક, પ્રદીપ શર્મા, સચિન વાઝે, રવીન્દ્ર આંગ્રે વગેરે એન્કાઉન્ટર સ્પેશિયાલિસ્ટોને છૂટો દોર આપવામાં આવ્યો હતો, જેનો કામચલાઉ ફાયદો થયો હશે, પણ લાંબા ગાળે સમાજના પોતને ભારે નુકસાન થયું છે.\nએન્કાઉન્ટર સ્પેશિયાલિસ્ટો દ્વારા મોટા ભાગના ગુંડાઓને તેમના અડ્ડા પર જઈને ઠાર મારવામાં આવ્યા હતા, પણ જાહેર એવું કરવામાં આવતું હતું કે તેઓ પોલીસ સાથેની અથડામણમાં માર્યા ગયા છે. કેટલાક ગુંડાઓને તો પકડીને દિવસો સુધી કસ્ટડીમાં ગોંધી રાખવામાં આવતા હતા અને તેમની પાસેથી જરૂરી બાતમી કઢાવી લીધા પછી તેમને ઠાર મારવામાં આવતા હતા. કેટલાક ગુંડાઓ પર ખંડણી ઉઘરાવવાના મામૂલી કેસો હતા તો પણ તેમને મોતની સજા કરવામાં આવી હતી.\nમુંબઇ પોલીસના જે ટોચના અધિકારીઓ હોય છે તેઓ માફિયાઓના અડ્ડામાં જઈને પોતાનો જીવ જોખમમાં મૂકવા તૈયાર હોતા નથી. બીજી બાજુ પોલીસ દળમાં એવા ડેરડેવિલ જુનિયર ઓફિસરો હોય છે, જેમને ટ્રિગર ચલાવવામાં આનંદ આવતો હોય છે. તેમને ઉપરી અધિકારીઓ દ્વારા ગુંડાઓનાં ઢીમ ઢાળવાનું કામ સોંપવામાં આવે છે અને તેઓ કોઈને બનાવટી અથડામણમાં ઠાર મારે તો તેમનો બચાવ પણ કરવામાં આવે છે.\nપોતે જેને ઇચ્છે તેને ઠાર મારવાની સત્તાને કારણે એન્કાઉન્ટર સ્પેશિયાલિસ્ટો મધ્યમ વર્ગના હીરો બની ગયા હતા પણ ગેરકાયદે ધંધો કરનારાઓ માટે આતંક બની ગયા હતા. કેટલાક એન્કાઉન્ટર સ્પેશિયાલિસ્ટોએ તેમને મળેલી ગેરબંધારણીય સત્તાનો દુરુપયોગ કર્યો હતો. કેટલાક બિલ્ડરો અને હોટેલ માલિકોને એન્કાઉન્ટરમાં ઠાર મારવાની ધમકી આપીને તેઓ કરોડો રૂપિયા વસૂલતા હતા અને સમાંતર સરકાર ચલાવતા હતા.\nમુંબઇની ક્રાઇમ બ્રાંચનાં પ્રથમ મહિલા વડાં મીરાં બોરવનકરે જોયું કે જે વિસ્તારમાં કહેવાતા એન્કાઉન્ટર સ્પેશિયાલિસ્ટો ફરજ પર હોય ત્યાં ખંડણીની ફરિયાદ બહુ વધી જતી હતી. જેવી તે સ્પેશિયાલિસ્ટની બદલી કરવામાં આવે કે ખંડણીની ફરિયાદો ઘટી જતી હતી. કહેવાતા એન્કાઉન્ટર સ્પેશિયાલિસ્ટો દ્વારા અબજો રૂપિયાની ગેરકાયદે સંપત્તિ જમા કરવામાં આવી હતી.\nતેના તરફ પણ એન્ટી કરપ્શન બ્યૂરો તેમ જ સરકારો આંખ આડા કાન કરતી હતી. ઘણી વખત પોલિસ અધિકારીઓ દ્વારા ઉઘરાવવામાં આવતી ખંડણીમાં નેતાઓનો પણ ભાગ રહેતો હતો. બદલામાં નેતાઓ તેમને જે ક્ષેત્ર પસંદ હોય તેમાં ટ્રાન્સફર કરતા હતા. મુંબઈ શહેરમાં દહિસર ચેક નાકાનો વિસ્તાર ખંડણી ઉઘરાવતા પોલીસ અધિકારીઓમાં માનીતો હતો, કારણ કે વધુમાં વધુ લેડીઝ બાર તે વિસ્તારમાં આવેલા હતા. મોટા ભાગના એન્કાઉન્ટરો પણ તે ક્ષેત્રમાં જ થતા હતા.\nસચિન વાઝે અંધેરીની ક્રાઇમ બ્રાંચના વડા પ્રદીપ શર્માનો માનીતો હતો, જેઓ પોતે પણ એન્કાઉન્ટર સ્પેશિયાલિસ્ટ તરીકે ઓળખાતા હતા. સચિન વાઝેએ ૧૯૯૭ અને ૨૦૦૪ વચ્ચે ૬૩ કથિત ગુંડાઓને ઠાર માર્યા હતા. પોલીસના નિયમ પ્રમાણે કોઈ પણ ગુંડાને અથડામણમાં ઠાર મારવામાં આવે તેની મેજિસ્ટ્રેટ દ્વારા તપાસ કરવામાં આવતી હોય છે.\nનવાઇની વાત એ છે કે સચિન વાઝે દ્વારા કરવામાં આવેલી તમામ ૬૩ અથડામણો સાચી હોવાના હેવાલો બહાર પાડવામાં આવ્યા હતા. ૨૦૦૨ માં બોમ્બ બ્લાસ્ટના આરોપી ખ્વાજા યુનુસનું કસ્ટડીમાં મરણ થયું તેને કારણે સચિન વાઝેના પાપનો ઘડો ભરાઈ ગયો હતો.\n૨૦૦૪ માં હાઇ કોર્ટના આદેશને પગલે સચિન વાઝેની ધરપકડ કરવામાં આવી હતી અને તેને સસ્પેન્ડ કરવામાં આવ્યો હતો. ૨૦૦૮ માં તે શિવસેનામાં જોડાયો હતો અને પક્ષનો પ્રવક્તા પણ બન્યો હતો. સચિન વાઝે પાસે ૫,૦૦૦ કરોડ રૂપિયાની સંપત્તિ હોવાનું કહેવાય છે. તેની તપાસ કરવામાં આવે તો ઘણાં કૌભાંડો બહાર આવે તેમ છે.\nસચિન વાઝે શિવસેનામાં જોડાયો તે પછી તેણે પોતાની ખાનગી સુરક્ષા કંપની શરૂ કરી હતી. તેમાં રિટાયર્ડ મિલિટરી અને પોલીસ કર્મચારીઓની ભરતી કરવામાં આવતી હતી. જેટલા બિલ્ડરો શિવસેનાની નજીક હતા તેમના કોન્ટ્રેક્ટ સચિન વાઝેની કંપનીને મળતા હતા.\nકેટલાક બિલ્ડરો જમીનોનું રક્ષણ કરવા તો કેટલાક બીજાની જમીન પચાવી પાડવા ખાનગી સુરક્ષા ગાર્ડનો ઉપયોગ કરતા હતા. કેટલીક બેન્કો દ્વારા લોનની વસુલાત માટે સચિન વાઝેની કંપનીને કોન્ટ્રેક્ટ આપવામાં આવતા હતા. તેમાં તેના શાસક પક્ષ સાથેના સંબંધો બહુ ઉપયોગી સાબિત થયા હતા.\nમુંબઇના જાણીતા એન્કાઉન્ટર સ્પેશિયાલિસ્ટોના જીવન પરથી બોલિવૂડમાં અડધો ડઝન જેટલી ફિલ્મો પણ બની છે. અબ તક છપ્પન ફિલ્મ દયા નાયકના જીવન પરથી બની છે. દયા નાયકે તેની કારકિર્દી દરમિયાન ૮૦ જેટલા ગુંડાઓને ઢાળી દીધા હતા.\n૧૯૮૨ માં વડાલામાં માન્યા સુર્વે નામના ગુંડાને ઠાર મારવામાં આવ્યો હતો, જેના પરથી શૂટઆઉટ એટ વડાલા નામની ફિલ્મ બની હતી. ૧૯૯૧ માં મુંબઇના લોખંડવાલા કોમ્પ્લેક્સના મકાનમાં માયા ડોળસ નામના ગુંડાને અથડામણમાં ઠાર મારવામાં આવ્યો હતો. તેના પરથી શૂટઆઉટ એટ લોખંડવાલા નામની ફિલ્મ બની હતી. ૨૦૦૭ માં બોલિવૂડમાં રિસ્ક નામની ફિલ્મ આવી તે માફિયા ડોન છોટા રાજનને લઇને બનાવવામાં આવી હતી.\nજો કે ફિલ્મમાં કાલ્પનિક રીતે તેને મરતો દેખાડવામાં આવ્યો હતો. ૨૦૦૮ માં દિલ્હીમાં બાટલા હાઉસનું એન્કાઉન્ટર થયું હતું, જેના પરથી બાટલા હાઉસ નામની ફિલ્મ બની હતી. તેમાં જોન અબ્રાહમે સંજીવ યાદવા નામના પોલીસનો રોલ ભજવ્યો હતો. સચિન વાઝેની જિંદગી પરથી પણ મરાઠીમાં ફિલ્મ બની હતી, જેને રેગે નામ આપવામાં આવ્યું હતું.\n૧૩ વર્ષ સુધી સસ્પેન્શનમાં રહ્યા પછી સચિન વાઝેને ભેદી સંયોગોમાં પાછો ૨૦૨૦ માં પોલીસ દળમાં લેવામાં આવ્યો હતો. હાઇ કોર્ટના આદેશની પણ અવગણના કરીને મુંબઇના ભૂતપૂર્વ પોલિસ કમિશનર પરમબીર સિંહે તેને કોવિદના બહાને પોલિસ દળમાં પાછો લીધો હતો.\nતેને કોવિદની ફરજ સોંપવાને બદલે અદ્યતન ક્રાઇમ ઇન્ટેલિજન્સ યુનિટનો ચાર્જ સોંપવામાં આવ્યો હતો. સચિન વાઝે પ્રમાણમાં જુનિયર હોવા છતાં તેની નીચે સિનિયર અધિકારીઓ કામ કરતા હતા. જેમાં ખંડણી વસૂલ કરી શકાય તેવા વિવાદાસ્પદ કેસો તેને સોંપવામાં આવ્યા હતા. મુકેશ અંબાણીનો કેસ પણ તેમાંનો એક હતો, પણ મનસુખની હત્યાને કારણે માહોલ બદલાઈ ગયો હતો.\nમુકેશ અંબાણીનો કેસ નેશનલ ઇન્વેસ્ટિગેશન એજન્સીને સોંપવા પાછળ પણ રાજકારણ રમાઈ રહ્યું છે. આ કેસનો છેડો તિહાર જેલમાં રહેલા યાસિન ભત્કલના સાથીદાર સાથે જોડવામાં પણ રમત છે. તેના દ્વારા મોકલવામાં આવેલા ઇમેઇલની તપાસ કરવામાં આવી રહી છે. આ વાતને સચિન વાઝે દ્વારા રચવામાં આવેલાં કાવતરાં સાથે શું સંબંધ છે?\nતે સમજાતું નથી. કદાચ કેન્દ્ર સરકાર દ્વારા તપાસ પોતાના હાથમાં લઈ લેવા માટે તિહારની થિયરીનો ઉપયોગ કરવામાં આવી રહ્યો છે. જેમ સુશાંતસિંહ રાજપૂતના કેસમાં મહારાષ્ટ્ર સરકાર ભીંસમાં આવી ગઈ હતી તેવું આ કેસમાં પણ બન્યું છે. જો રાજકીય સોદાબાજી નહીં થાય તો મહારાષ્ટ્ર સરકારનું પતન પણ થઈ શકે છે.\nઇલેકટ્રિક વાહનો વાપરો પ્રદુષણ ઓછુ થશે\nવડોદરા: એડવાન્સ ટેકસ ભરનારાને સામાન્ય કરમાં અને પાણીના દરમાં મળશે આટલાં ટકા વળતર


દેશી વેક્સીન Covaxin એ કરી કમાલ, વાંદરાઓના શરીરમાંથી કોરોના ભગાડ્યોGujarat Exclusive\nGujarat Exclusive > દેશ-વિદેશ > દેશી વેક્સીન Covaxin એ કરી કમાલ, વાંદરાઓના શરીરમાંથી કોરોના ભગાડ્યો\nદેશી વેક્સીન Covaxin એ કરી કમાલ, વાંદરાઓના શરીરમાંથી કોરોના ભગાડ્યો\n‘કોવેક્સિન’ પ્રાણીઓ પરના ટ્રાયલમાં સફળ રહી\nભારત બાયોટેકે ખાસ પ્રકારના વાંદરાઓ (Macaca mulata) ને વેક્સીનનો ડોઝ આપ્યો હતો\nભારત બાયોટેકે 20 વાંદરાઓના ચાર સમૂહો પર રિસર્ચ કર્યું છે\nનવી દિલ્હીઃ ભારત બાયોટેકની કોરોના વાયરસ વેક્સીન ‘કોવેક્સિન’ (Coronavirus vaccine Covaxin news) પ્રાણીઓ પરના ટ્રાયલમાં સફળ રહી છે. કંપનીએ શુક્રવારના રોજ જાહેરાત કરી હતી કે Covaxin એ વાંદરાઓમાં વાયરસ પ્રત્યે એન્ટીબૉડીઝ વિકસિત કરી છે. એટલે કે લેબ સિવાય જીવિત શરીરમાં પણ આ વેક્સીન અસરકારક છે, એ સાબિત થઇ ગયું છે. કંપનીએ જણાવ્યું કે, વાંદરાઓ પર અભ્યાસના પરિણામોની ઇમ્યુનોઝીનિસિટીનો ખ્યાલ આવે છે. ભારત બાયોટેકે ખાસ પ્રકારના વાંદરાઓ (Macaca mulata) ને વેક્સીનનો ડોઝ આપ્યો હતો. જો કે હાલમાં આ વેક્સીનને ભારતમાં અલગ-અલગ જગ્યાઓ પર ફેઝ-1 ક્લિનિકલ ટ્રાયલ ચાલી રહ્યો છે. સેન્ટ્રલ ડ્રગ્સ સ્ટાન્ડર્ડ કંટ્રોલ ઓર્ગેનાઇઝેશન (CDSCO) એ આ જ મહીને ભારત બાયોટેકને ફેઝ2ટ્રાયલની અનુમતિ આપી છે.\n20 વાંદરાઓના ચાર ગ્રુપ બનાવ્યાં હતાં\nભારત બાયોટેકે 20 વાંદરાઓના ચાર સમૂહો પર રિસર્ચ કર્યું છે. એક ગ્રુપને પ્લેસીબો આપવામાં આવી જ્યારે બાકી ત્રણ ગ્રુપને ત્રણ અલગ-અલગ પ્રકારની વેક્સીન પહેલા અને 14 દિવસ બાદ આપવામાં આવી. બીજો ડોઝ આપ્યા બાદ, તમામ વાંદરાઓને SARS-CoV-2 એ એક્સપોઝ કરવામાં આવ્યાં. વેક્સીનનો પ્રથમ ડોઝ આપ્યાના ત્રીજા સપ્તાહથી વાંદરાઓમાં કોવિડ પ્રત્યે રેસ્પાંસ ડેવલપ થવાનું શરૂ થઇ ગયું હતું. વેક્સીન લેનારા કોઇ પણ વાંદરામાં ન્યુમોનિયાના લક્ષણ નથી મળ્યાં.\nભારતમાં બનેલી પ્રથમ કોરોના વેક્સીન છે Covaxin\nકોવેક્સિન (Coronavirus vaccine Covaxin news) ને ઇન્ડીયન કાઉન્સીલ ઑફ મેડિકલ રિસર્ચ (ICMR) – નેશનલ ઇન્સ્ટીટ્યૂટ ઑફ વાયરલોજી (NIV) અને ભારત બાયોટેકે મળીને ડેવલપ કરેલ છે. ભારત બાયોટેકે 29 જૂનના રોજ જાહેરાત કરી હતી કે, તેને વેક્સીન તૈયાર કરી લીધી છે.\nકોરોનાના સ્ટ્રેનથી જ બની છે આ વેક્સીન\nICMR – ભારત બાયોટેકની Covaxin એક ‘ઇનએક્ટિવેડ’ વેક્સીન છે. તે એવાં કોરોના વાયરસના પાર્ટિકલ્સથી બનેલી છે કે જેને મારી દેવામાં આવ્યા હતાં કે જેથી તે ઇન્ફેક્ટ ન કરી શકે. કોવિડનું આ સ્ટ્રેન પુણેની NIV લેબમાં આઇસોલેટ કરવામાં આવ્યો હતો. તેના ડોઝથી શરીરમાં વાયરસ વિરૂદ્ધ એન્ટીબોડીઝ બને છે.\n15 જુલાઇથી ટ્રાયલ શરૂ\nભારતમાં બનેલી પ્રથમ કોરોના વેક્સીન Covaxin નો ફેઝ 1 ટ્રાયલ 15 જુલાઇ 2020થી શરૂ થયો હતો. દેશભરમાં 17 લોકેશન્સ પર ફેઝ 1 ટ્રાયલ થયાં. Covaxin ટ્રાયલની તમામ માહિતી ICMR ને મોકલવામાં આવશે. જ્યારે ડેટાને એનલાઇઝ કરવામાં આવી રહેલ છે.\nવેક્સીન લોન્ચ થવામાં કેટલો સમય?\nભારતમાં ઓછામાં ઓછી સાત કંપનીઓ – Bharat Biotech, Zydus Cadila, Serum Institute, Mynvax Panacea Biotec, Indian Immunologicals અને Biological E કોરોના વાયરસની અલગ-અલગ વેક્સીન પર કામ કરી રહી છે. સીરમ ઇન્સ્ટીટ્યૂટે ઓક્સફોર્ડ વેક્સીનનો ટ્રાયલ રોકી દીધો છે જ્યારે બાકી શરૂ છે. સામાન્ય રીતે વેક્સીન ડેવલપ કરવામાં વર્ષો લાગે છે, જો કે કોરોનાને કારણે વિશ્વભરના રિસર્ચર્સે યુદ્ધસ્તરે કામ કર્યું છે. કોવેક્સીનના ફેઝ 1 ટ્રાયલ ડેટાને ડ્રગ કંટ્રોલર જનરલ ઓફ ઇન્ડીયા (DGCI) ની સામે રાખવો પડશે. ત્યાંથી ફેઝ2ટ્રાયલની પરમિશન મળશે કે જેમાં 750 પાર્ટિસિપેન્ટ્સ થશે. ત્રીજા સ્ટેજમાં હજારો વોલિન્ટિયર્સ શામેલ થશે. ભારત બાયોટેકને આશા છે કે તેની વેક્સીન આગામી વર્ષના પ્રથમ ક્વાર્ટર સુધી ઉપલબ્ધ થઇ જશે.\ncovaxin animal trials


પોતાની એક્સ મેનેજર અને પત્રકાર વિરુદ્ધ કપિલે ફરિયાદ નોંધાવી | Kapil sharma filed police complaint against his ex managers - Gujarati Oneindia\nપોતાની એક્સ મેનેજર અને પત્રકાર વિરુદ્ધ કપિલે ફરિયાદ નોંધાવી\n| Published: Saturday, April 7, 2018, 11:51 [IST]\nકોમેડિયન કપિલ શર્મા ઘ્વારા પોતાની એક્સ મેનેજર નીતિ, પ્રીતિ અને પત્રકાર વિકી લાલવાની વિરુદ્ધ પોલીસમાં ફરિયાદ નોંધાવવામાં આવી છે. કપિલ શર્માનો આરોપ છે કે આ લોકો તેમની પાસે 25 લાખ રૂપિયા માંગી રહ્યા છે. પૈસા નહીં આપવા પર ડિજિટલ મીડિયા પ્લેટફોર્મ પર તેમને બદનામ કરવામાં આવી રહ્યા છે. કપિલ શર્માએ પત્રકાર વિકી લાલવાની પર આરોપ લગાવ્યો છે કે પૈસા નહીં આપવાને કારણે વિકી તેમના વિરુદ્ધ ખોટો પ્રચાર કરી રહ્યા છે.\nપત્રકાર વિકી લાલવાની ઘ્વારા આરોપ\nપત્રકાર વિકી લાલવાની ઘ્વારા આરોપ લગાવવામાં આવી રહ્યો છે કે કપિલ શર્મા તેમના વિરુદ્ધ આવી રહેલી ખબરોથી અપસેટ છે. હું તો મારુ કામ કરી રહ્યો છું. કપિલ શર્માએ મને ફોન કરીને ખરાબ ભાષાનો પ્રયોગ કર્યો અને મારી દીકરી માટે અપશબ્દ કહ્યા.\nટ્વિટર એકાઉન્ટ ઘ્વારા આપત્તીજનક શબ્દોનો ઉપયોગ\nઆપને જણાવી દઈએ કે શુક્રવારે કપિલ શર્માના ટ્વિટર એકાઉન્ટ ઘ્વારા આપત્તીજનક શબ્દોનો ઉપયોગ કરવામાં આવ્યો હતો. તેમના ટવિટ વાંચીને બધા જ હેરાન થઇ ગયા હતા. ટવિટ વાંચીને એવું લાગી રહ્યું હતું કે કોઈ વાતથી ગુસ્સે કપિલ શર્મા પોતાની ભડાસ કાઢી રહ્યા હતા.\nઆ મામલો હજુ અહીં પૂરો થયો નથી. પરંતુ કપિલ શર્માએ પોતાની મેનેજર નીતિ, પ્રીતિ અને પત્રકાર વિકી લાલવાની વિરુદ્ધ પોલીસમાં ફરિયાદ પણ નોંધાવી છે.\n25 લાખ રૂપિયા\nકપિલે આરોપ લગાવ્યો છે કે સ્પોટબોય પત્રકાર વિકી લાલવાની ઘ્વારા તેમની પાસે 25 લાખ રૂપિયા માંગવામાં આવ્યા અને પૈસા નહીં આપવાને કારણે હવે તેમને બદનામ કરવામાં આવી રહ્યા છે.\nkapil sharma family time with kapil sharma social media કપિલ શર્મા ફેમેલી ટાઈમ વિથ કપિલ શર્મા સોશ્યિલ મીડિયા\nKapil sharma filed police complaint against his ex managers.


article by prakash biyani|સૌર ઊર્જા દ્વારા શુદ્ધ જળ: ડો. વિભા ત્રિપાઠી\nસૌર ઊર્જા દ્વારા શુદ્ધ જળ: ડો. વિભા ત્રિપાઠી\nSep 26, 2018, 03:30 PM IST\nઉત્તરપ્રદેશના એક નાનકડા ગામ હરદોઈનાં\nડો.વિભા ત્રિપાઠી આઇઆઇટી કાનપુરમાંથી પીએચડી કર્યા પછી ત્યાં જ રિસર્ચ પ્રોફેસર બની ગયાં. ત્યાં તેમણે સોલર સેલ્સ ડેવલપ કરવામાં મહત્ત્વની ભૂમિકા નિભાવી ત્યારે તેમને સૂર્ય દ્વારા મફતમાં મળનારી ઊર્જા પ્રત્યે રસ વધ્યો. વર્ષ 2008માં તેમણે આઇઆઇટીની સારી નોકરી છોડીને સૌર્ય ઇન્ટરટેક નામની કંપની બનાવી. તે સોલર એનર્જી પર વર્કશોપ અને સેમિનારનું આયોજન કરવા લાગ્યા. સોલર એનર્જી કંપનીઓની તે સલાહકાર બની ગઈ. સોલર એનર્જીને પ્રમોટ કરતાં તેમણે જોયું કે દેશની સૌથી મોટી આબાદી ખાસ કરીને ગંદા રહેઠાણ અને ગામના લોકોને ક્લીન વોટર મળતું નથી. વર્ષ 2011માં યુનાઇટેડ નેશન્સે તેમની સોલર એનર્જીથી ક્લીન વોટર પ્યુરીફાયર સિસ્ટમ બનાવવા માટે પસંદગી કરી. યુનાઇટેડ નેશન્સ પાસેથી મળેલી ગ્રાન્ટમાંથી તેમણે સોલર આધારિત વોટર પ્યુરિફાયર સિસ્ટમ ડેવલપ કરી. 2013માં તેમણે ફરી એક કરોડ રૂપિયાની ગ્રાન્ટ મળી, જેનાથી તેમણે મશીન બનાવ્યાં અને ગુરુગ્રામની પાંચ રહેણાક વસ્તીમાં ઇન્સ્ટોલ કર્યું. તેમને ખૂબ જ સારો રિસ્પોન્સ મળ્યો.\nવિશ્વ સ્વાસ્થ્ય સંગઠન અનુસાર જળના શુદ્ધીકરણમાં આરઓ, યુવી, યુએફ, એર ઓટો મોડ્યુલર ટેક્નિકનો ઉપયોગ થવો જોઈએ\nપેન્ન સ્ટેટ યુનિવર્સિટીમાંથી ઇલેક્ટ્રિકલ એન્જિનિયરિંગમાં ગ્રેજ્યુએટ તેમના પુત્ર અદ્વૈતકુમાર 2014માં તેમના સહયોગી બન્યા અને સ્વજલ વોટર પ્રા. લિ. નામની એક કંપની જન્મી. આ કંપનીએ સોલર એનર્જીથી સ્ટેનલેસ સ્ટીલમાંથી બનેલી વોટર ડિસ્પેન્સિંગ મશીન બનાવ્યું જેનું નામ વોટર એટીએમ રાખ્યું. આ એવી એડવાન્સ જળ શુદ્ધીકરણ સિસ્ટમ છે જે વિશ્વ સ્વાસ્થ્ય સંગઠનના માપદંડને અનુરૂપ છે. વિશ્વ સ્વાસ્થ્ય સંગઠન અનુસાર જળના શુદ્ધીકરણમાં આરઓ, યુવી, યુએફ, એર ઓટો મોડ્યુલર ટેક્નિકનો ઉપયોગ થવો જોઈએ. સ્વજળ વોટર એટીએમ પાણીને ક્ષારમુક્ત કરીને મીઠું કરે છે. આ મશીનની કિંમત આકારના આધારે છે. જે આશરે 3થી 20 લાખ રૂપિયા થાય છે. મશીનમાંથી એક લિટર પાણીના શુદ્ધીકરણનો ખર્ચ માત્ર 64 પૈસા છે. સ્વજળ વોટર એટીએમ5રૂપિયાનો સિક્કો નાખીને અથવા રિચાર્જેબલ સ્માર્ટ કાર્ડ દ્વારા એક વારમાં 1 ગ્લાસથી લઈને 20 લિટર ક્લીન વોટર રિલીઝ કરે છે.\nસ્વજળ વોટર પ્રા. લિ.એ 14 રાજ્યોના ભીડવાળા વિસ્તારો, રહેઠાણ, સ્ટોર્સ, સ્કૂલ્સ, મેટ્રો સ્ટેશનો, હોસ્પિટલમાં 400 વોટર એટીએમ લગાવ્યાં છે. ભારતીય રેલવે તેને સ્ટેશનો પર ઇન્સ્ટોલ કરાવી રહ્યું છે જેથી યાત્રી પોતાની બોટલમાં5રૂપિયામાં એક લિટર શુદ્ધ જળ મેળવી શકે. 100 સ્માર્ટ સિટીઝમાં પણ વોટર એટીએમ ઇન્સ્ટોલ કરવામાં આવી રહ્યાં છે. અદ્વૈતકુમાર કહે છે કે સ્વજલ વોટર એટીએમની સાથે અમે રિમોટ સેન્સિંગ વોટર પ્યુરિફાયર સિસ્ટમ ઇન્સ્ટોલ કરીએ છીએ. તેમાં જીએસએમ ઇનબિલ્ટ હોય છે. જેથી અમે મશીનને ટ્રેક કરી શકીએ છીએ. મશીન સાથે કમ્યુનિકેટ કરી શકીએ છીએ. આ પેક્ડ વોટર બોટલનો વિકલ્પ છે એટલે કે પ્લાસ્ટિકનો ઉપયોગ ઘટાડે છે જેથી પર્યાવરણનું રક્ષણ થાય. આપણા દેશમાં કરોડો લોકોને પીવાનું શુદ્ધ પાણી નથી મળી રહ્યું. દૂષિત જળના સેવનથી ડાયેરિયા થાય છે.\nઅદ્વૈતકુમાર કહે છે કે અમે એક નિર્ધન રહેણાક વિસ્તારમાં સ્વજલ વોટર એટીએમની સ્થાપના કરી તો ડાયેરિયાથી પોતાનો પૌત્ર ગુમાવનારી એક દાદીએ કહ્યું, ‘ભગવાને મારી પ્રાર્થના સાંભળી લીધી.’


કાવ્યાસ્વાદ « Gujarati Literary Academy of N.A.\nWordPress.com\t« સાંભળો ૨૦૧૪ સંમેલનનાં ધ્વનિમુદ્રણો\nA New Executive Committee for 2016-19 »\nPosted by glaofna on September 20, 2015\nશ્રી મધુસૂદન કાપડિયા દર મહિને થોડાંક ઉત્તમ ગુજરાતી કાવ્યોનો આસ્વાદ વિડીઓ મારફત કરાવશે. શરૂઆત પ્રહલાદ પારેખનાં કાવ્યોથી થશે. પછીના મહિનાઓમાં ઉમાશંકર, રાજેન્દ્ર શાહ, કાન્ત, ન્હાનાલાલ, સુન્દરમ્, શ્રીધરાણી, પ્રિયકાંત મણિયાર, બાલમુકુન્દ દવે અને બીજા કવિઓની રચનાઓનો આસ્વાદ કરાવવાની એમની નેમ છે.\nકાવ્યાસ્વાદના દરેક કાર્યક્રમનું વિડીઓ રેકોર્ડિંગ YouTube પર મૂકવામાં આવશે, અને એની લિંક આપને નીચેના લિસ્ટમાંથી મળશે. આપની પસંદગીની લિંક ક્લિક કરવાથી આપ એ આસ્વાદ જોઈ શકશો.\nઆસ્વાદ જોતા-સાંભળતા પહેલાં કાવ્યોની નકલ જોઈતી હોય (આસ્વાદ પૂરેપૂરો માણવા માટે એ જરૂરી છે) તો એક ઈ-મેઇલ madhu.kapadia38@gmail.com પર મધુસૂદનભાઇને મોકલશો. અનિવાર્ય હોય તો જ 973-386-0616 નંબર પર ફોન કરશો.\nદર મહિનાની વીસમી તારીખની આસપાસ એક નવો આસ્વાદ ઉમેરાશે જે લગભગ એક કલાક જેટલો ચાલશે. આપની અનુકૂળતા પ્રમાણે જોવા-સાંભળવા વિનંતી.\nઆસ્વાદ માણ્યા પછી આપનો પ્રતિભાવ YouTube પરના એ આસ્વાદના Comments વિભાગમાં મૂકશો, મધુસૂદનભાઈને madhu.kapadia38@gmail.com પર ઈ-મેઇલ દ્વારા મોકલવા વિનંતી.\nઆ આસ્વાદો સીધા YouTube પર ‘Kavyasvad’ની search કરવાથી પણ શોધી શકાશે.\nઆ કાર્યક્રમનું વિડીઓ-સંકલન સુરેન્દ્ર કાપડિયાએ તૈયાર કર્યું છે. સુરેન્દ્રભાઈનો સંપર્ક ઈ-મેઇલથી surenkumud4448@gmail.com પર, અને અનિવાર્ય હોય તો 909-599-9885 પર ફોનથી થઈ શકશે.\nYouTube પર મુકાઈ ચૂકેલા કાર્યક્રમો – નવા પ્રથમ:\n07/25/2016 નિરંજન ભગત – પ્રાસ્તાવિક – મુગ્ધ કાવ્યમુદ્રા\n07/25/2016 નિરંજન ભગત – નિર્ભ્રાન્ત કાવ્યમુદ્રા – ભાગ 1 ગાયત્રી\n07/25/2016 નિરંજન ભગત – નિર્ભ્રાન્ત કાવ્યમુદ્રા – ભાગ2ગાયત્રી\n07/25/2016 નિરંજન ભગત – નિર્ભ્રાન્ત કાવ્યમુદ્રા – ભાગ3ગાયત્રી\n07/25/2016 નિરંજન ભગત – “મુંબઈનગરી” અને “એક્વેરીયમમાં”\n07/25/2016 નિરંજન ભગત – “આંધળો” અને “આધુનિક અરણ્ય”\n04/13/2016 શ્રી રઘુવીર ચૌધરીને ગ્યાનપીઠ અવોર્ડ – પ્રાસ્તાવિક\n04/13/2016 મને કેમ ના વાર્યો – રઘુવીર ચૌધરી\n04/13/2016 વહેતાં વૃક્ષ પવનમાં – રઘુવીર ચૌધરી\n04/13/2016 ફૂટપાથ અને શેઢો – રઘુવીર ચૌધરી\nનીચેના પાંચ રસાસ્વાદો શ્રી મણિલાલ હ. પટેલે કરાવેલા છે :\n02/17/2016 તારો મેવાડ મીરાં છોડશે – રમેશ પારેખ\n02/17/2016 વેરાન – જયંત પાઠક\n02/17/2016 સોહાગ રાત અને પછી – ઉશનસ્\n02/17/2016 એક બપોરે – રાવજી પટેલ\n02/17/2016 હઠ છોડી દે – મણિલાલ હ. પટેલ\nશ્રી મધુસૂદન કાપડિયાના આસ્વાદો:\n12/19/2015 વૈષ્ણવજન તો – નરસિંહ મહેતા\n12/19/2015 સ્તુતિનું અષ્ટક – કવિ ન્હાનાલાલ\n12/19/2015 મંગલ મંદિર ખોલો – નરસિંહરાવ દિવેટિયા\n12/19/2015 એક જ દે ચિનગારી – હરિહર ભટ્ટ\n11/23/2015 આજ અમે અંધારું શણગાર્યું – પ્રહ્‌લાદ પારેખ\n11/23/2015 વાતો – પ્રહ્‌લાદ પારેખ\n11/23/2015 ભણકારા – બ. ક. ઠાકોર\n10/21/2015 આજ અંધાર – પ્રહ્‌લાદ પારેખ\n10/21/2015 ઘાસ અને હું – પ્રહ્‌લાદ પારેખ\n09/20/2015 કાવ્યાસ્વાદ પ્રસ્તાવના\n09/20/2015 પ્રહ્‌લાદ પારેખનાં કાવ્યો\nThis entry was posted on September 20, 2015 at 8:48 pm\tand is filed under Uncategorized.\n« સાંભળો ૨૦૧૪ સંમેલનનાં ધ્વનિમુદ્રણો


શિક્ષકે હસવા બાબતે વિદ્યાર્થીને માર મારતા હોસ્પિટલ ખસેડાયો | શિક્ષકે હસવા બાબતે વિદ્યાર્થીને માર મારતા હોસ્પિટલ ખસેડાયો - Divya Bhaskar\nશિક્ષકે હસવા બાબતે વિદ્યાર્થીને માર મારતા હોસ્પિટલ ખસેડાયો\nદહેગામ |ચિસકારી ગામ તાોના ભાથીજીની મુવાડી ે રહેતાં અને દેવકરણના મુવાડાની સ્કુલના ધોરણ 7માં અભ્યાસ કરતાં વિદ્યાર્થીને ગણિતના શિક્ષકે હસવા બાબતે લાફા અને ગડદાપાટુનો માર મારતાં વિદ્યાર્થીની તબિયત બગડી હતી અને સ્કુલના શિક્ષકો વિદ્યાર્થીને ઘરે મુકી ગયા હતા. બાદમાં આ વિદ્યાર્થીને તેના પરિવારજનો દહેગામની ખાનગી હોસ્પિટલમાં લઇ આવ્યા હતા. જોકે આ અંગે તેના પરિવારજનોએ શિક્ષક સામે કોઇ પણ પ્રકારની ફરિયાદ નોંધાવી ન હતી.\nદેવકરણના મુવાડાની સ્કુલના બનાવ મુદ્દે ફરિયાદ ન કરાઇ\nભાથીજીની મુવાડી ખાતે રહેતો તેની માતાનો એકનો એક પુત્ર અંકિત લીલાજી ઠાકોર દેવકરણના મુવાડા ખાતેની ત્રિલોકચંદ વિદ્યામંદિર સ્કુલમાં ધોરણ 10માં અભ્યાસ કરે છે. ગુરૂવારે અંકિત સ્કુલમાં ગણિતના પિરિયડ દરમ્યાન તેની સાથેના વિદ્યાર્થીએ અંકિત સામે જોઇને હસતાં અંકિત પણ હસ્યો હતો. જેના પગલે હિતેશભાઇ નામના શિક્ષકે અંકિતને તું કેમ હસે છે, તેમ કહી લાફા અને ગડદાપાટુનો માર મારતાં અંકિત ફસડાઇ પડયો હતો.\nઆ ઘટના બાદ શિક્ષક ગભરાઇ ગયો હતો અને સ્કુલના અન્ય શિક્ષકની મદદથી અંકિતને તબિયત સારી ન હોવાનું જણાવી ઘરે મૂકી ગયા હતા. અંકિતની તબિયત સારી ન હોવાનું લાગતાં તેના પરિવારજનો દહેગામની ખાનગી હોસ્પિટલ ખાતે લઇ આવ્યા હતા. જયાં તેને સારવાર અપાઇ રહી હતી.\nશિક્ષક હિતેશભાઇના મારનો ભોગ બનનાર વિદ્યાર્થી અંકિતના માતા ચંપાબેને જણાવ્યુ હતુ કે અંકિતને માર માર્યા બાદ શિક્ષકો ઘરે આવ્યા ત્યારે હુ ઘરે ન હતી. પરંતુ ઘરે આવી ત્યારે અંકિતે તેને શિક્ષકે માર્યો હોવાથી તબિયત સારી ન હોવાનું જણાવતાં તેઓ અન્ય સગાની મદદથી દહેગામની હોસ્પિટલમાં લાવ્યા હતા. જેની જાણ શાળાના શિક્ષકોને થતાં આજે તેઓ દહેગામની હોસ્પિટલમાં આગેવાનો સાથે આવી સારવારનો તમામ ખર્ચ આપવાનું કહ્યુ હતુ. આખરે આ બનાવ સંબંધે ફરિયાદ નહી નોંધાવી હોવાનું જણાવ્યુ હતુ.\nશિક્ષકે વિદ્યાર્થીને માર મારતાં હોસ્પિટલમાં દાખલ. તસવીર : શરીફ શેખ


16 વર્ષોથી માફી માંગી રહ્યો છે વિવેક ઓબેરોય, ફરી એકવાર સલમાન ખાનને પૂછ્યો આ સવાલ - GSTV\nસાલ ૨૦૦૩માં વિવેક ઓબેરોય અને સલમાન ખાન વચ્ચે ભયંકર વિવાદ થયો હતો. આ ઘટનાને ૧૬ વરસ વિતી ગયા છતાં સલમાન હજી વિવેકથી નારાજ જ છે. જોકે વિવેક ઇચ્છે છે કે સલમાન તેને માફી બક્ષે અને બન્ને સમાધાન કરી લે.\nવિવેક બોબેરોયે એક પ્રેસકોફન્ફરન્સ બોલાવીને સલમાન વિરુદ્ધ બોલ્યો હતો. એ પછી સલમાન વિવેકનો ચહેરો જોવા સુદ્ધાં તૈયાર નહોતો. હવે વિવેક ઇચ્છે છે કે સલમાન તેને માફ કરી દે.\nહાલમાં એક ઇન્ટરવ્યુ દરમિયાન વિવેકને સલમાન મળી જાય તો તેની પ્રતિક્રિયા કેવી હશે, તેમ પુછવામાં ાવ્યુ ંહતું. વિવેકે જણાવ્યું હતું કે, જો હું અને સલમાન આમનેસામને આવી જઇએ તો,મારો પહેલો પ્રશ્ર તેને એ હશે કે શું તું માફી જેવી વાત પર વિશ્વાસ કરે છે ?\nસ્પષ્ટ છે કે ૧૬ વરસમાં વિવેકે પોતાના તરફથી ઘણી વખત આ આ તિરાડને સાંધવાની કોશિશ કરી છે, પરંતુ સલમાને તેમાં કોઇ રસ લીધો નથી. સલમાન આજ સુધી વિવેકની ભૂલને ભૂલી શક્યો નથી. સલમાન અને ઐશ્વર્યાનો રોમાન્સ એટલો ચર્ચિત નથી રહ્યો પરંતુ સલમાન અને વિવેકનો ઝઘડો વાંકે દેખાઓ માટે દરેક અર્થમાં આજેપણ યાદગાર છે.\nમાનવતાનું સૌથી વરવું રૂપ, હાથીણી બાદ હવે ગાયને વિસ્ફોટક ભરેલો ગોળો ખવડાવ્યો\nઓ બાપ રે…કોરોનાના કેસમાં ભારતે આ દેશોને પણ પાછળ છોડ્યા, આટલા નંબરે પહોંચી ગયો દેશ


સેનાઓ માટે પીએમ મોદીએ લાલ કિલ્લાથી મોટી જાહેરાત કરી | India will haveaChief of defence staff: PM Modi - Gujarati Oneindia\n24 min ago કોરોનાની ત્રીજી લહેર ઘાતક નહીં હોય : CSIR\n59 min ago IPL 2021 RCB vs CSK : વિરાટ અને ધોની સેના વચ્ચે જંગ, 27માંથી RCB માત્ર9મેચ જીત્યું છે\n| Published: Thursday, August 15, 2019, 11:23 [IST]\n15 ઓગસ્ટે લાલ કિલ્લાથી ભાષણ આપતી વખતે પીએમ નરેન્દ્ર મોદીએ દેશની સેના સાથે સંબંધિત નિર્ણયની ઘોષણા કરી છે, જેના માટે કારગિલ યુદ્ધથી માંગ કરવામાં આવી રહી હતી. પીએમ મોદીએ દેશ માટે ચીફ ઓફ ડિફેન્સ સ્ટાફ એટલે કે સીડીએસ વિશે મોટી જાહેરાત કરી છે. આ વર્ષે લોકસભાની ચૂંટણીમાં જંગી વિજય નોંધાવ્યા પછી લાલ કિલ્લા માટે પીએમ મોદીનો આ પહેલો સંબોધન હતું જેમાં તેમણે ઘણી મહત્વપૂર્ણ વાતો કહી હતી.\nકારગિલ પછી માંગ ઉઠી\nપીએમ મોદીએ સીડીએસનો ઉલ્લેખ કર્યો છે અને લાલ કિલ્લાથી પ્રથમ વખત આ વિશે માહિતી આપી છે. પીએમ મોદીએ કહ્યું છે કે, 'આપણી સેનાઓ ભારતનું ગૌરવ છે. હું સૈન્યમાં પરસ્પર સહયોગને વધુ મજબૂત કરવા લાલ કિલ્લાથી મોટો નિર્ણય જાહેર કરવા માંગું છું. પીએમ મોદીએ વધુમાં કહ્યું કે, "ભારત પાસે ચીફ ઓફ ડિફેન્સ સ્ટાફ-સીડીએસ હશે". આપને જણાવી દઈએ કે કારગિલ યુદ્ધ પછી રચાયેલી સુબ્રહ્મણ્યમ સમિતિમાં સીડીએસની માંગ કરવામાં આવી હતી. ગયા વર્ષે પણ સરકારે આ તરફ ધ્યાન દોર્યું હતું. વિશષજ્ઞોનુ માનવું છે કે લાલ કિલ્લાથી આ ઘોષણા અંગે પીએમ મોદીની ઘોષણાનો અર્થ એ છે કે સરકાર હવે તૈયાર છે અને આ સિસ્ટમ ટૂંક સમયમાં લાગુ થઈ શકે છે.\nફોર સ્ટાર જનરલ લીડ કરશે\nસીડીએસ, ભાજપ સરકાર તરફથી સેનામાં મોટું પરિવર્તન આવશે. સીડીએસ હેઠળ, ફોર સ્ટાર જનરલ તેનું નેતૃત્વ કરશે. આમાં, સેનાને તૈયાર કરવા અને આધુનિક બનાવવાની પ્રક્રિયા આગળ ધપાશે. ગયા વર્ષે જ્યારે મનોહર પર્રિકર સંરક્ષણ પ્રધાન હતા ત્યારે તેમણે આ યોજનાને મંજૂરી આપી હતી.\nહાલમાં શુ છે વ્યવસ્થા?\nહથિયાર ખરીદવાની પ્રક્રિયા હોય અથવા સંયુક્ત આયોજન અથવા તાલીમ, આ તમામ ક્ષેત્રોમાં થ્રી સ્ટાર જનરલની શક્તિ ખૂબ મર્યાદિત છે. માનવામાં આવે છે કે પ્રથમ સીડીએસ આર્મી તરફથી છે કારણ કે આર્મીમાં એરફોર્સ અને નેવી કરતા વધારે ફોર્સ છે. સીડીએસ પાસે આંદામાન અને નિકોબાર આઇલેન્ડમાં સ્થિત ત્રણ સેવાઓ માટેની જવાબદારી રહેશે. આ સાથે તેમને સાયબર અને સ્પેસ કમાન્ડની જવાબદારી પણ સોંપવામાં આવશે.\nઆ પણ વાંચો: Independence Day 2019: લાલ કિલ્લાથી પીએમ મોદીના ભાષણની મહત્વની વાતો\npm modi independence day indian army indian air force indian navy પીએમ મોદી\nIndia will haveaChief of defence staff: PM Modi\nStory first published: Thursday, August 15, 2019, 11:23 [IST]


epfo-india-employees-provident-fund-organisation-latest-news-government-of-india-may-doubled-your-pension-diwali-mb – News18 Gujarati\nHome » photogallery » business » EPFO INDIA EMPLOYEES PROVIDENT FUND ORGANISATION LATEST NEWS GOVERNMENT OF INDIA MAY DOUBLED YOUR PENSION DIWALI MB\n60 લાખ પેન્શનર્સ માટે ખુશખબર, દિવાળી પહેલા સરકાર આપી શકે છે બમણા પેન્શનની ગિફ્ટ\nશ્રમ મંત્રાલયના મિનિમમ પેન્શનમાં વધારાના પ્રસ્તાવ પર નાણા મંત્રાલય સહમત થઈ ગયું છે, જાણો કેટલો થશે ફાયદો\n| November 06, 2020, 08:28 IST\nનવી દિલ્હીઃ EPFOના વ્યાપમાં આવતી સંગઠિત ક્ષેત્રની કંપનીઓને પોતાના કર્મચારીઓને EPF (Employee Provident Fund)નો લાભ ઉપલબ્ધ કરાવવાનો હોય છે. EPFમાં એમ્પ્લોયર તથા અમ્લોપીઈ બંને તરફથી યોગદાન કર્મચારીના બેઝિક પગાર તથા DAના 12-12 ટકા હોય છે. કંપનીના 12 ટકા યોગદાનમાંથી 8.33 ટકા એમ્લો ાઇ પેન્શન સ્કીમ EPSમાં જાય છે. (પ્રતીકાત્મક તસવીર)\nCNBC આવાજને સૂત્રોથી મળેલી જાણકારી મુજબ, EPFOથી પેન્સનર્સને દિવાળી પર વધેલા પેન્શનની ભેટ મળી શકે છે. સૂત્રો મુજબ, નાણા મંત્રાલય શ્રમ મંત્રાલયના મિનિમમ પેન્શનમાં વધારાના પ્રસ્તાવ પર સહમત થઈ ગયું છે. શ્રમ મંત્રાલયના પ્રસ્તાવ પર સહમતિના કારણે મિનિમમ પેન્શન બમણું કરવાની જાહેરાત ટૂંક સમયમાં કરવામાં આવી શકે છે. (પ્રતીકાત્મક તસવીર)\nડબલ થઈ શકે છે પેન્શન- સૂત્રો મુજબ મિનિમમ પેન્શન 1000 રૂપિયાથી વધારીને 2000 રૂપિયા થઈ શકે છે. તેની પર સેન્ટ્રલ બોર્ડ ઓફ ટ્રસ્ટીઝ (CBT-Central Board of Trustees)થી 2019માં મંજૂરી મળી હતી. હવે CBTની મિનિમમ પેન્શન 2000-3000 રૂપિયા કરવાની માંગ છે. પેન્શન બમણું કરવા પર સરકારના માથે 2000-2500 કરોડ રૂપિયાનું ભારણ વધશે. આ વધારાથી લગભગ 60 લાખ પેન્શનરોને ફાયદો મળશે. (પ્રતીકાત્મક તસવીર)\nનોંધનીય છે કે, પ્રાઇવેટ સેક્ટરથી સંગઠિત ક્ષેત્રમાં કામ કરનારા કર્મચારીઓને પણ નિવૃત્તિ બાદ માસિક પેન્શનનો લાભ મળી શકે, તેના માટે એમ્પ્લોઇ પેન્શન સ્કીમ 1995 (EPS)ની શરૂઆત કરવામાં આવી હતી. EPF સ્કીમ, 1952 હેઠળ એમ્પ્લોયર દ્વારા કર્મચારીના EPFમાં કરવામાં આવતા 12 ટકા કોન્ટ્રીબ્યૂશનમાં 8.33 ટકા EPSમાં જાય છે. 58 વર્ષની ઉંમર બાદ કર્મચારી EPSના પૈસાથી મન્થલી પેન્શનનો લાભ મેળવી શકે છે. (પ્રતીકાત્મક તસવીર)\nEPF એકાઉન્ટથી કેટલા પૈસા ઉપાડી શકાય છે? - 10 વર્ષથી પહેલા સેવાના વર્ષ જેટલા ઓછા હશે એટલી ઓછી રકમ ને તમે એકસાથે ઉપાડી શકશો. ડેલોયટ ઈન્ડિયામાં પાર્ટનર સરસ્વતી કસ્તૂરીરંગન કહે છે કે ઇપીએફ સ્કીમથી એકસાથે ઉપાડની મંજૂરી ત્યારે જ મળે છે જો સેવાના વર્ષ 10 વર્ષથી ઓછા છે. તમને પરત કરવામાં આવતી રકમ ઇપીએફ સ્કીમ 1995માં આપવામાં આવેલા ટેબલ ડી પર આધારિત રહેશે. (પ્રતીકાત્મક તસવીર)\nનોકરી ગુમાવતા ઈપીએફ ખાતાથી પૈસા ઉપાડતા શું થશે? – ઈપીએફ સ્કીમ હેઠળ, નોકરી ગુમાવનાર સભ્યની પાસે પૂરી રકમ ઉપાડીને ખાતાને બંધ કરવાનો વિકલ્પ છે. ખાતાને બંધ કરવા (બે મહિનાથી વધુ સમય માટે બેરોજગાર રહેતા) પર ઇપીએફ અને ઇપીએફ ખાતું (શરત એ છે કે સેવાના વર્ષ 10 વર્ષથી ઓછા હોય)થી એકસાથે પૂરી સકમ ઉપાડી શકાય છે. (પ્રતીકાત્મક તસવીર)


what swara will do to save zaveri niwas from mohini and his father monty makwana - VIDEO:મોહિનીએ પચાવી પાડ્યું 'ઝવેરી નિવાસ', શું કરશે આ ઘર બચાવવાં સ્વરા? – News18 Gujarati\nશું ઝવેરી નિવાસ પર હવે થશે મોન્ટીનો કબ્જો\nMoti Baa ni Nani Vahu: સ્વરા 'ઝવેરી નિવાસ' કેવી રીતે મોન્ટી અને મોહિની પાસેથી પરત લાવશે. અને કેવી રીતે ઘરનાં સભ્યોને આ દુખનાં સમયમાં એક કરીને રાખશે તે જોવું રહ્યું. ઝવેરી પરિવાર હાલમાં ક્યાં રહેશે\nLast Updated : May 25, 2022, 06:48 IST\nKKK12: એક્ટ્રેસ ટાસ્ક દરમિયાન ગંભીર રીતે ઘાયલ; હાથ અને પગ ઘસાઇ ગયા\nતદ્દન નવી લવસ્ટોરી "જોડે રે'જો રાજ" ટૂંક સમયમાં કલર્સ ગુજરાતી પર પ્રીમિયર\nએન્ટરટેઇનમેન્ટ ડેસ્ક: કલર્સ પરનાં લોકપ્રિય શો 'મોટી બાની નાની વહુ'માં હાલમાં મોહિની અને તેનાં પિતનાં પ્રપંચને કારણે ઝવેરી પરિવાર રસ્તા પર આવી ગયો છે. તેમને તેમનું વારસાગત ઘર ખાલી કરવાનો વારો આવ્યો છે.\nમોન્ટી મકવાણાએ લજ્જાની મદદથી ઝવેરી નિવાસ પચાવી પાડ્યું છે. એક તરફ લજ્જાને હતું કે આ ઘર મોન્ટી તેનાં નામે કરશે. પણ તેની ચાલ વાંકી પડી ગઇ અને આ ઘર હાલમાં મોહિનીનાં નામે થઇ ગયું છે હવે સ્વરા આ ઘર કેવી રીતે પરત લાવશે. અને કેવી રીતે ઘરનાંને આ દુખનાં સમયમાં એક કરીને રાખશે તે જોવું રહ્યું. ઝવેરી પરિવાર હાલમાં ક્યાં રહેશે\nમોહિનીએ પચાવી પાડ્યું છે ઝવેરી નિવાસ, હવે શું કરશે 'મોટીબા અને તેમની નાની વહુ' જાણવાં જોતા રહો @colorsgujarati #MBNV pic.twitter.com/PMosm5UDWe\nત્યારે બીજી તરફ મનનો મોહિની પ્રત્યેનો મોહ તુટતો જોવા મળશે. અને સાથે સાથે સ્વરા માટે તેનું માન પ્રેમમાં બદલાતું જોવા મળશે. પણ શું મન આ વાત સ્વિકારી શકશે કે મોહિની નહીં પણ સ્વરા જ તેનાં જીવનસાથી તરીકે શ્રેષ્ઠ પાત્ર છે. એ તો ટીવી શોનાં આગામી અંકમાં જોવા મળશે. ત્યારે હાલમાં મોહિની અને તેનાં પિતા મોન્ટી કેવી રીતે ઝવેરી નિવાસનાં સભ્યોને ઘર બહાર કરે છે તે જોવું રહ્યું.\nઆ પણ વાંચો-દિશાબેન હોય કે નિશાબેન 'દયાભાભી' TMKOC માં જરુરથી નજર આવશે- અસિત મોદી\nતો હાલમાં સ્વરા તેનો પરિવાર વિખેરાતો કેવી રીતે બચાવશે તે જાણવાં માટે જોવાનું ચુકતા નહીં 'મોટી બાની નાની વહુ' સોમથી શની રાત્રે 8.30 કલાકે\nFirst published: May 25, 2022, 06:48 IST\nTags: Colors Gujarati, Mann, Mohini, Moti baa ni nani vahu, Swara


સાન ફ્રાન્સિસ્કો માં એપલના વિશ્વવ્યાપી વિકાસકર્તા પરિષદમાં iOS9જાહેરાત એપલ ચાહકો વચ્ચે રસ વેગ આપ્યો છે. એપલ નવા ઉપકરણો અને સોફ્ટવેર વચન પૂરી પાડે છે કે કેટલાક ખૂબ જરૂરી અને રસપ્રદ લક્ષણો જાહેરાત કરી છે, જ્યારે નોંધપાત્ર હતી કે એક એપલ ઉપકરણો ની વિસ્તૃત બેટરી જીવન હતું. અમે iOS9તે કરવા જઇ રહ્યા છે કેવી રીતે પર કૂદી પરંતુ તે પહેલાં, ચાલો એક ખૂબ જ મહત્વપૂર્ણ પ્રશ્ન પર વિચાર કરીએ.\nશા માટે લોકો બેટરી વિશે વધુ કાળજી નથી?\nએક, તે તેમને તેમના મનપસંદ રમતો રમતી વખતે દરેક વખતે એક વખત ચાર્જ અથવા બેટરી ડ્રેનેજ વિશે ચિંતા કરવાની તેમના ફોન અથવા ઉપકરણ મૂકવા અંગે ચિંતા નથી મદદ કરે છે.\nટેકનોલોજી ઝડપી ટેક વિશ્વમાં આજે બદલાતી રહે છે, 512 એમબી રેમ પણ પાંચ વર્ષ પહેલાં 'પૂરતી' માનવામાં આવતું હતું કે ધ્યાનમાં - આજે, તમે બહાર આવતા RAM4Giga બાઇટ્સ સાથે ફોન કરી છે અને તમે તમારા ફોન ઝડપી પ્રયત્ન કરવા માંગો છો કરશે. પ્રોસેસર સઘન ક્રિયાઓ અને નવા કાર્યક્રમો યજમાનની અમે અમારા ઉપકરણો સાથે વાર્તાલાપ રીતે બદલાઈ ગઈ છે. ઝડપી પ્રોસેસરો, હાઇ ડેફિનેશન ડિસ્પ્લે, અને ઉપકરણો સંગ્રહ વિપુલ માત્રામાં - 'બેટરી' કહેવાય થોડી વાત, ફોન શક્તિ સ્ત્રોત છે, આ બધા ચાલુ રાખવા માટે.\nતમામ મહાન લક્ષણો સાથે વધુમાં, તમે હંમેશા ઉપકરણ બેટરી પાવર જોવા માટે - ઘણા ફોન 3,000 mAh અથવા વધુ આજે શક્તિ સાથે આવે છે. Apps સતત શક્તિ સ્ત્રોત જરૂર છે, અને તમે તમારી બેટરી તમે અત્યંત મહત્વપૂર્ણ કંઈક પર જાઓ અથવા કામ પર છે, ખાસ કરીને જ્યારે રસ રન આઉટ કરવા માંગો છો નથી. તમારા ફોનના કૅમેરાનો, તમે પર રમી રહ્યા છે ગેમિંગ એપ્લિકેશન્સ, તમે Whatsapp અને ફેસબુક પર વિતાવે સમય, સ્માર્ટફોન મજબૂત બેટરી જીવન સંપૂર્ણપણે આવશ્યક વાર્તા બધું સંબંધો છે. આ મુખ્ય છે શા માટે તમે, હું અને વધુ બેટરી વિશે વિશ્વમાં કાળજી તમામ અન્ય સ્માર્ટફોન વપરાશકર્તાઓ.\nકેવી રીતે iOS9બેટરી જીવન સુધારો થશે?\nAstonishingly પૂરતી, આ એપલ આ વર્ષે WWDC માં યોગ્ય રીતે ઉલ્લેખ કર્યો ન હતો કે નવી શોધ iOS9એક લક્ષણ છે. iOS9ઓછામાં ઓછા 1 કલાક દ્વારા ઉપકરણ બેટરી જીવન સુધારવા માટે લાગે છે, અને3કલાક સુધી 'લો પાવર' સ્થિતિ સક્રિય થયેલ છે ત્યારે. છેલ્લે, એપલ દરેક હવે અને પછી આઇફોન અને આઇપેડ વપરાશકર્તાઓ દ્વારા પૂછવામાં આવી હતી કે કંઈક સાથે આવે છે. આ 'લો પાવર' અમુક હદ સુધી એપલ ઉપકરણો ઉપયોગ મર્યાદિત કરે છે, પરંતુ મુખ્ય લક્ષણો સામાન્ય તરીકે એ જ રીતે કામ નથી. ઉદાહરણ તરીકે, ઓછી શક્તિ સ્થિતિમાં, ફોન લાવતી તમારા ઈ-મેલ આપોઆપ જાતે ફેરવાઈ હશે, પૃષ્ઠભૂમિ એપ્લિકેશન ડાઉનલોડ નિષ્ક્રિય થઈ જશે, અને તેજ, નેટવર્ક ઝડપ અને જે ઉપકરણ ગતિ ઘટાડો થશે. અગાઉ સેમસંગ અને એચટીસી દ્વારા કરવામાં આવી છે કે તકોમાંનુ સમાન કહી શકાય, પરંતુ આ એક ખૂબ દૂર એક્સ્ટ્રીમ બાદમાં બે જેવા નથી કરતું નથી.\nકેવી રીતે વસ્તુઓ અત્યાર સુધી iOS 8 સાથે iOS 8 બેટરી આધાર પર જોઈ દ્વારા જોઈ શકાય છે કામ કરવામાં આવી છે એક પરિપ્રેક્ષ્ય, આઇફોન6બેટરી Wi-Fi પર ચર્ચા સમય માટે3જી પર 14 કલાક, 11 કલાક સુધી ચાલે છે , એચડી વિડિયો પ્લેબેક માટે 11 કલાક અને સંગીત પ્લેબેક માટે 50 કલાક. એપલ ના અધિકારીઓએ તેઓ ઉલ્લેખ કરવામાં આવે છે કે3કલાક ચોક્કસ સ્પષ્ટ ન હોય તેમ છતાં iOS 9, વધારાની3કલાક ગાદી ત્યાં કાઢવામાં શકાય છે. IOS9બહાર પત્રકો, કારણ કે અમે ટૂંક સમયમાં તે શોધવા પડશે.\nએપલ, iOS9વિશે તેની સત્તાવાર પ્રકાશન, કે તેની વેબસાઇટ પર કહે છે:\n"આ સમગ્ર ઓપરેટિંગ સિસ્ટમ સમગ્ર, એપ્લિકેશન્સ અને કી ટેકનોલોજી શક્ય હોય ત્યાં બેટરી વપરાશ ટ્રિમ વધુ કાર્યક્ષમ કરવામાં આવી છે - તેથી તમે દરેક દિવસ શું વસ્તુઓ માટે વધુ બેટરી જીવન મળે છે. તે તમને એક સૂચના પ્રાપ્ત, ત્યારે પણ ટેબલ પર ઊંધા છે અને ચાલુ ના સ્ક્રીન અટકાવે છે પ્રકાશ અને નિકટતા સેન્સર આસપાસના આભાર, તમારા આઇફોન જાણે છે. અને નવી નીચી પાવર સ્થિતિને તમે પણ વધુ તમારી બેટરી જીવન વિસ્તારવા કરી શકો છો. "\nએપલ બેટરી આ વધારો શક્ય બને છે કેવી રીતે માટે કોઇ વિગતો પૂરી પાડી ન હતી, પરંતુ આ એક કારણ સેન્સર ઉપયોગ કારણે છે. આ, Android એમ iOS9ની રેખાઓ નીચેની એપલ દ્વારા ઉપયોગમાં લક્ષણ છે ફોન નીચે ચહેરો રાખવામાં આવે છે, તો એક સૂચન પર ફોન સ્ક્રીન રેલાવતા નથી, ઉદાહરણ તરીકે, એમ્બિયન્ટ લાઇટ અને તમારા ઉપકરણ નિકટતા સેન્સર ઉપયોગ કરે છે.\nતે ઉપયોગી હશે?\nદર વર્ષે, એપલ દરેકને તે તેમના ડોળા વળાંક બનાવે છે કે જે કંઈક સાથે આવે છે. આ વર્ષે, iOS9આગમન પણ લોકો તેની હાજરી લાગે તેવી શક્યતા છે. ઘણી વખત મેળવવામાં અત્યાર સુધી ખૂબ ઝડપથી હતાશ આઇફોન બેટરી વિશે ફરિયાદો કરવામાં આવી છે કારણ કે સિસ્ટમ 'બૅટરી ઓછી' લક્ષણ ચોક્કસ, એપલ વપરાશકર્તાઓ માટે એક વરદાન હોઈ ચાલે છે. વધુમાં, ઉપકરણ સેન્સર ઉન્નત ઉપયોગ સાથે, iOS9પહેલાં ક્યારેય જેવા અનુભવ આપવા માટે વચન આપ્યું હતું. જો કે, તે હજુ પણ તે આગામી નાણાકીય ત્રિમાસિક અથવા તેથી દ્વારા સ્પષ્ટ થશે, જે બજારમાં ભાડું કેવી રીતે થશે તે જોઈ શકાય રહે છે.\n> રિસોર્સ > iOS > iOS 9: બેટરી જીવન વિસ્તૃત કરવામાં આવશે?


કેવી રીતે આઉટલુક માટે Android માંથી સંપર્કો ટ્રાંસ્ફર છે - dr.fone\nહું આઉટલુક માં / બેક માટે મારી કમ્પ્યુટર પર નિકાસ કરવા માટે / મારા સંપર્કો કે મારા ફોન પર છે સંપાદિત કરો અને વિચાર તેમને સંપાદિત કરવા માટે તેમને ઇનપુટ આયાત તેમને ગમશે. આ કરી શકાય છે અને how? કંઇક હું ડાઉનલોડ કરી શકો છો અથવા બેકઅપ assistant? છે\nતમારી Android ફોન પર કોઈ સંપર્કો ઘણાં સાથે, તમે બેકઅપ માટે Outlook માં Android ના આ સંપર્કો પરિવહન કરવા માંગો છો શકે છે. આ રીતે, જ્યારે તમે એક નવા Android ફોન અથવા જ્યારે તમે અકસ્માત દ્વારા સંપર્કો ગુમાવો છો, તમે ઝડપથી તેમને પાછા મેળવી શકો છો.\nઆઉટલુક માટે Android સમન્વિત કરવા માટે, હું ખૂબ એક Android મેનેજર ભલામણ કરીએ છીએ: dr.fone - ટ્રાન્સફર (Android) . આ કાર્યક્રમ તમને સરળતાથી અને વિના પ્રયાસે આઉટલુક 2003/2007/2010/2013 કરવા માટે તમારા Android ફોન પર કોઈ સંપર્કો પરિવહન કરવા માટે સમર્થ.\nએક સ્ટોપ ઉકેલ Outlook માં Android ના સંપર્કો ટ્રાંસ્ફર કરવા\nOutlook? સાથે Android સમન્વય કરવા માટે કેવી રીતે\nહવે, હું તમને રજૂ કરવા માટે કેવી રીતે Outlook માં Android સંપર્કો પરિવહન કરવા માંગો છો. તમારા કમ્પ્યુટર પર આ મફત ટ્રાયલ વર્ઝન ડાઉનલોડ કરો. પછી નીચે સરળ પગલાંઓ તપાસો.\nપગલું 1. કનેક્ટ Android ફોન કમ્પ્યુટર અને રન dr.fone સાથે\nસાથે શરૂ કરવા માટે, ક્યાંતો USB કેબલ મારફતે કમ્પ્યુટર સાથે તમારા Android ફોન જોડે છે. તે તમારા કમ્પ્યુટર પર dr.fone ચલાવો અને મુખ્ય વિંડોમાં પછી, તમારા Android ફોન તરત જણાઈ આવશે fron ટ્રાન્સફર પસંદ કરો. તે પછી, પ્રાથમિક વિંડો ઇચ્છા દેખાય સ્ક્રીનશૉટ નીચે બતાવે છે.\nપગલું 2. એન્ડ્રોઇડ આઉટલુક સમન્વયન માટે\nપછી, ટોચ પર "માહિતી" પેનલ હેઠળ "સંપર્કો" પર ક્લિક કરો. સંપર્ક મેનેજમેન્ટ વિંડોમાં, સંપર્કો કે જે તમે નિકાસ કરવા માંગો પસંદ કરો. "નિકાસ" બટન પર ક્લિક કરો. ડ્રોપ ડાઉન મેનુ પૉપ અપ જ્યારે, તમે "કમ્પ્યુટર પર નિકાસ પસંદ કરેલા સંપર્કોને" પર ક્લિક કરો કરી શકો છો અથવા "કમ્પ્યુટર પર બધા સંપર્કો નિકાસ". તે પછી, અથવા "આઉટલુક 2003/2007/2010/2013 માટે" "Outlook Express પર" ક્લિક કરો. પછી, કરાર પરિવહન થાય છે. ખાતરી કરો કે તમારી Android ફોન બધા સમય સાથે જોડાયેલ છે રહો.\nતમે જોઈ તરીકે, સિવાય Outlook માં Android સંપર્કો નિકાસ થી, તમે પણ સંપર્કો vCard માટે Android પરથી html ને કૉપિ કરી શકો છો, તો Windows Live Mail અને Windows Address Book. જો તમે Gmail એકાઉન્ટ હોય, તો તમે તમારા કમ્પ્યુટર પર Android સંપર્કો નિકાસ કરવા માટે સક્ષમ છો, અને પછી બેકઅપ તમારા Gmail આ Android સંપર્કો પણ હિસ્સો ધરાવે છે.\nહવે, ડાઉનલોડ dr.fone - ટ્રાન્સફર (Android) એક પ્રયાસ હોય!\n> કેવી રીતે > એન્ડ્રોઇડ ટ્રાન્સફર > કેવી રીતે સંપર્કો Android ના આઉટલુક તબદિલી માટે


Gujarati News » International news » Afghanistan news » Husband missing, daughter sick, Women sells her son in 25 thousand in Afghanistan\nEmotional News : પતિ લાપતા, બાળકી બિમાર, મજબૂરીમાં આ મહિલાએ પોતાના દિકરાને 25 હજારમાં વેચી દીધો\nઅફઘાનિસ્તાનના લોકોની હાલત ખરાબ છે. દેશમાં ગરીબીની સ્થિતિ એવી છે કે લોકો પેટ ભરાવવા માટે બાળકોને વેચી રહ્યા છે, જ્યારે ઘણા લોકો ઘરની વસ્તુઓની હરાજી કરી રહ્યા છે. તેવામાં આ કિસ્સો દિલ તોડી દેનાર છે.\nPublish Date - 2:07 pm, Tue,5October 21 Edited By: Bhavyata Gadkari Follow us -\nWomen sells her son in 25 thousand in Afghanistan\nઅફઘાનિસ્તાનમાં (Afghanistan) તાલિબનના (Taliban) કબજા બાદ લોકોના હાલ બેહાલ છે. ચૂંટાયેલી સરકાર પડી જવાને કારણે આર્થિક વ્યવસ્થા પણ પડી ભાંગી છે. લોકો ઘરની બહાર નીકળતા ડરી રહ્યા છે. હજારો, લાખો લોકો બેઘર થઇ ચૂક્યા છે. અને મોસમે લોકોની સમસ્યામાં વધારો કર્યો છે.\nઅફઘાનિસ્તાનમાં ઘણા પરિવારો વિસ્થાપિત થઈ રહ્યા છે અને હવે કાબુલમાં રહી રહ્યા છે, હાલમાં તેઓ ઘણા પડકારોનો સામનો કરી રહ્યા છે કારણ કે શિયાળો આવી રહ્યો છે. તંબુમાં રહેતા ઘણા પરિવારો કહે છે કે તેમના બાળકો ઠંડા હવામાનના કારણે બીમાર પડી રહ્યા છે. વિસ્થાપિત પરિવારોએ કહ્યું કે તેમને તાલિબાનની આગેવાની હેઠળના શરણાર્થી મંત્રાલય તરફથી કોઈ મદદ મળી નથી. તેવામાં એક એવી ઘટના સાંભળવા મળી છે જેને સાંભળીને તમે ભાવુક થઇ જશો.\nઅફઘાનિસ્તાનમાં પોતાની 13 વર્ષની બિમાર પુત્રીને બચાવવા માટે એક મહિલાએ પોતાના દિકરાને વેચી દીધો. મીડિયા અહેવાલ પ્રમાણે, મહિલાએ બીમાર પુત્રીની સારવાર માટે દોઢ વર્ષના પુત્રને માત્ર $ 335 એટલે કે 25 હજાર રૂપિયામાં વેચી દીધો. કાબુલમાં તંબુમાં રહેતી લૈલુમાએ કહ્યું કે તેણી પાસે અન્ય કોઈ વિકલ્પ ન હોવાથી તેણે પોતાનું બાળક વેચવું પડ્યું. તેનો પતિ પણ ગત વર્ષથી જ લાપતા છે.\nઅફઘાનિસ્તાનના લોકોની હાલત ખરાબ છે. દેશમાં ગરીબીની સ્થિતિ એવી છે કે લોકો પેટ ભરાવવા માટે બાળકોને વેચી રહ્યા છે, જ્યારે ઘણા લોકો ઘરની વસ્તુઓની હરાજી કરી રહ્યા છે. તેવામાં આ કિસ્સો દિલ તોડી દેનાર છે. બાગલા પ્રાંતમાંથી વિસ્થાપિત થયેલી એક ગરીબ મહિલાએ તેના નિર્દોષ પુત્રને વેચી દીધો. મહિલાને તેની 13 વર્ષની પુત્રીની સારવાર માટે પૈસાની જરૂર હતી.\nઅહેવાલ પ્રમાણે, વિસ્થાપિત મહિલા આયેશાએ કહ્યું કે શરણાર્થી મંત્રાલયના લોકો અહીં આવ્યા હતા. એક સર્વે કર્યો પણ તેઓએ હજુ સુધી કોઈ મદદ કરી નથી. જો આ સ્થિતિ ચાલુ રહેશે તો અમે ભૂખે મરશું. તમને જણાવી દઈએ કે અશરફ ગની સરકારના પતન અને તાલિબાનના કાબુલ પર કબજો થયા બાદ કાબુલમાં મોટી સંખ્યામાં વિસ્થાપિત પરિવારો તંબુમાં રહી રહ્યા છે.\nLakhimpur Violence: હિંસામાં માર્યા ગયેલા4ખેડૂતો સહિત 8 લોકોનો પોસ્ટમોર્ટમ રિપોર્ટ આવ્યો, ઈજા અને હેમરેજને કારણે મૃત્યુ થયું\nસ્થાનિક પેટા ચૂંટણીના પરિણામો જાહેર, કયાં ભાજપની થઇ જીત ? કયાં કોંગ્રેસના સૂપડા થયા સાફ ? તમામ પરિણામો પર એક નજર કરો\nRAJKOT : નપા અને જિ.પં.ની ખાલી બેઠકોનું ચૂંટણી પરિણામ જાહેર, કોંગ્રેસનો પંજો છવાયો, ભાજપના બાવળિયાના ગઢમાં ગાબડું\nગુજરાત 11 mins ago\nબિઝનેસ 11 mins ago\nકારકિર્દી 20 mins ago\nક્રિકેટ ન્યૂઝ 27 mins ago\nટ્રેન્ડિંગ 35 mins ago


Gujarati News » International news » Coronavirus Origin China: How did the coronavirus spread? China refuses to provide figures to WHO\nCoronavirus Origin China: કોરોના વાયરસ કેવી રીતે ફેલાયો? ચીને WHOને આંકડા આપવાનો કર્યો ઈનકાર\nઆ વાયરસનો ફેલાવો ચીનના વુહાન શહેરથી જ શરૂ થયો હતો. જે બાદ અમેરિકાના પૂર્વ રાષ્ટ્રપતિ ડોનાલ્ડ ટ્રમ્પ સહિત અન્ય ઘણા નેતાઓએ દાવો કર્યો હતો કે વાયરસ ચીનની લેબમાં બનાવવામાં આવ્યો છે.\nPublish Date - 4:54 pm, Sat, 14 August 21 Edited By: Charmi Katira Follow us -\nચીને (China) કોરોના વાયરસની ઉત્પત્તિ સંબંધિત તપાસ મામલે આગામી તપાસનો ઈન્કાર કર્યો છે. વર્લ્ડ હેલ્થ ઓર્ગેનાઈઝેશનના બીજા રાઉન્ડની તપાસના નિર્ણય અંગે તેમણે કહ્યું કે તે તર્કસંગત નથી. ચીને કહ્યું કે વાયરસ કેવી રીતે ફેલાય છે તે જાણવા માટે, તે રાજકારણ કરતાં વૈજ્ઞાનિક પ્રયાસોને વધુ મહત્વનું માને છે. હકીકતમાં વિશ્વના ઘણા દેશો ફરી એકવાર ચીનમાં વાયરસનું મૂળ શોધવા માટે તપાસની માંગ કરી રહ્યા છે.\nઆ વાયરસનો ફેલાવો ચીનના વુહાન શહેરથી જ શરૂ થયો હતો. જે બાદ અમેરિકાના પૂર્વ રાષ્ટ્રપતિ ડોનાલ્ડ ટ્રમ્પ સહિત અન્ય ઘણા નેતાઓએ દાવો કર્યો હતો કે વાયરસ ચીનની લેબમાં બનાવવામાં આવ્યો છે. વુહાનની જે બજારમાંથી વાયરસ ફેલાવાનું શરૂ થયું તે લેબની નજીક છે. એવું કહેવાય છે કે આ લેબમાં વાયરસ બનાવવામાં આવ્યો હતો, જે લીક થયો અને સમગ્ર વિશ્વમાં ફેલાયો. તેનો પહેલો કેસ વર્ષ 2019ના અંતમાં ચીનમાં મળી આવ્યો હતો અને આજે પણ વિશ્વ તેની સામે લડી રહ્યું છે.\nચીન વિશે એવું પણ કહેવામાં આવે છે કે તેણે વિશ્વને યોગ્ય સમયે વાયરસ વિશે માહિતી આપી ન હતી. જો તેમણે માહિતી આપી હોત તો આ જીવલેણ રોગચાળો અટકાવી શકાયો હોત, જેણે માત્ર વૈશ્વિક અર્થવ્યવસ્થાને જ તબાહ કરી નાંખી હતી, પરંતુ 40 લાખથી વધુ લોકોના મોત નિપજ્યા છે. વર્લ્ડ હેલ્થ ઓર્ગેનાઈઝેશનની ટીમ પણ જાન્યુઆરી 2021માં તપાસ માટે વુહાન ગઈ હતી. પરંતુ તેના તપાસ રિપોર્ટમાં વાયરસના ફેલાવા અંગે કોઈ માહિતી મળી નથી.\nડબ્લ્યુએચઓએ ગુરુવારે ચીનને કોવિડ -19ના પ્રારંભિક કેસો સંબંધિત ડેટા પૂરો પાડવા કહ્યું હતું. જેથી વાયરસના મૂળની તપાસ થઈ શકે. જે બાદ ચીને વળતો પ્રહાર કર્યો અને પોતાની સ્થિતિનું પુનરાવર્તન કર્યું અને કહ્યું કે પ્રાથમિક તપાસ પૂરતી છે અને વૈજ્ઞાનિકની તપાસને બદલે વધુ ડેટાની માંગ રાજકીય પ્રેરિત છે. ચીનના નાયબ વિદેશ મંત્રીએ કહ્યું, ‘અમે રાજકીય ટ્રેસિંગનો વિરોધ કરીએ છીએ અને વૈજ્ઞાનિક ટ્રેસિંગને ટેકો આપીએ છીએ.’\nઆ પણ વાંચો : ડીઝલ ખર્ચ અને વીજળીના બિલમાંથી છુટકારો મેળવો, સિંચાઈ માટે સોલર પંપ લગાવો, સરકાર આપી રહી છે પૈસા\nઆ પણ વાંચો :Elon Musk Salary: 2020માં એલન મસ્કનો પગાર Zero હતો, ટેસ્લા કંપનીએ એક નિવેદન બહાર પાડીને જણાવ્યું આ કારણ


યોગ-વિયોગ - 1 Kaajal Oza Vaidya દ્વારા પુષ્તક અને વાર્તા PDF\n“...અખિલ બ્રહ્માંડમાં એક તું શ્રીહરિ... જૂજવે રૂપે અનંત ભાસે... દેહમાં દેવ તું, તેજમાં તત્ત્વ તું... શૂન્યમાં શબ્દ થઈ વેદ વાસે...” ‘શ્રીજી વિલા’ની સવાર રોજ આમ જ પડતી. સવારે સાડા છ વાગ્યે તમે ઘડિયાળ મેળવી શકો એટલી નિયમિતતાથી વસુમાના અવાજમાં ભજન ગુંજવા લાગતું. નરસિંહ મહેતાનાં પ્રભાતિયાં હોય કે કબીરના દોહા, ‘શ્રીજી વિલા’ની સવાર વસુમાના અવાજના અલાર્મથી પડતી.\nઆ અવાજને આસપાસનાં ઘરોમાં વસતા ગુજરાતીઓ ‘વસુમા’ કહીને સંબોધતા. છેલ્લા અઢી દાયકાથી વસુમા અહીં જ, ‘શ્રીજી વિલા’માં વસતાં હતાં. આસપાસનો વિસ્તાર પચીસ વર્ષમાં બાળકમાંથી યુવાન થઈ ગયો હતો. વિલે પાર્લેના પશ્ચિમ વિસ્તારના રેલવેસ્ટેશનની નજીક કોઈ એક જમાનામાં સુંદર નાના નાના બંગલાઓ હતા. ધીમે ધીમે બિલ્ડરોએ એમાંથી ફ્‌લેટ્‌સની સ્કિમ્સ ઊભી કરતાં કરતાં સાવ ગણ્યા ગાંઠ્યા બંગલાઓ હજી બંગલાના સ્વરૂપમાં ઊભા છે. વિલે પાર્લે સ્ટેશનથી એસ.વી. રોડ સુધી બધું જ બદલાઈ ગયું હતું. સાઉથ ઇન્ડિયન ઉડિપીની જગ્યાએ મેકડૉનાલ્ડ્‌સ આવી ગયું હતું, પરંતુ ‘શ્રીજી વિલા’ અને સાડા છ વાગ્યે ગુંજતો વસુમાનો એ અવાજ ત્યાં જ, એમ ના એમ જ હતા !\nખાદીની ઇસ્ત્રી કરેલી સાડી, કોણી સુધીનો લાંબી બાંયનો બ્લાઉઝ, બંધ ગળાના એ બ્લાઉઝમાં પણ એમની લાંબી ગરદનની ચારૂતા અછતી નહોતી રહેતી. ગળામાં મંગળસૂત્રની કાળાં મોતીની બે સેર એમની ગરદનની સુંદરતામાં વધારો કરતી હતી. ગરદન પર ઝૂંકી આવેલો બે હાથના ખોબામાં સમાય એવો મોટો ઢીલો અંબોડો, ટટ્ટાર શરીર, કોઈ યુવતીને પણ શરમાવે એવી સુડોળ દેહયષ્ટિ અને ત્રીસ-બત્રીસથી મોટી નહીં હોય એવી કમર... બે ભાવવાહી આંખો અને સતત સ્મિત વેરતા બે હોઠ, લાલચટ્ટક ચાંદલો અને સુંદર અવાજ.\n“ઉફ ! પડી ગઈ સવાર... અભય, હું રાત્રે અઢી વાગ્યે સૂતી છું. આ સવારના પહોરમાં બેસૂરા રાગડા ન તાણે તો ન ચાલે ?” રેશમી રજાઈ ખસેડીને બેઠી થઈ આંખો ચોળતાં એક આંખ ખોલીને વૈભવીએ કહ્યું. એના અવાજમાં હજી ખરાશ હતી. ગઈ કાલે રાતનો મેક-અપ રિમૂવ તો કર્યો હતો, પણ છતાંય ક્યાંક ક્યાંક હજી એની નિશાનીઓ રહી ગઈ હતી. ટર્કોઇશ બ્લ્યુ કલરની સેક્સી નાઇટીમાંથી વૈભવીનું શરીર દેખાઈ રહ્યું હતું. સાટિનની રજાઈ કમર સુધી ઓઢી રાખીને વૈભવી પલાંઠી વાળીને બેઠી હતી.\nઆંખો ચોળી એણે માંડ માંડ બંને આંખો ખોલી. ગઈકાલ રાતનો હેન્ગઑવર હજીય એના ચહેરા પર હતો. “મને એ નથી સમજાતું કે પોતે નિરાંતે સૂવાને બદલે બધાની ઊંઘ બગાડવામાં એમને શું મજા આવે છે?”\nવિનિયર અને વૉલ ટુ વૉલ કાર્પેટ વાપરીને ડેકોરેટ કરાયેલા એ રૂમમાં મુંબઈના જૂન મહિનાની ખબર જ નહોતી પડતી. બહારના તાપ કે બફારાથી અજાણ એવો આ રૂમ જોઈને જ સમજાતું હતું કે અહીં વસનારાઓના ટેસ્ટ ઊંચા હશે. બેડરૂમને જોડાયેલો નાનકડો ડ્રેસિંગરૂમ આખેઆખો વૉક-ઇન વૉર્ડરોબથી કવર કરાયેલો હતો. બેલ્જિયમના ગ્લાસ જડેલા એ વૉર્ડરોબ્સમાં વિશ્વભરનાં બ્રાન્ડેડ કપડાંઓ, પરફ્‌યુમ્સ, કૉસ્મેટિક્સ અને એક્સેસરીસ ઠાંસોઠાંસ ભરેલાં હતાં. ડ્રેસિંગરૂમની જમણી તરફ બાથરૂમ હતો. બાથરૂમનો દરવાજો ખુલ્લો હોય તો વૉર્ડરોબ પરના અરીસામાં થઈને પલંગનું પ્રતિબિંબ સીધું જોઈ શકાતું...\nઅભય બાથરૂમના મારબલ ફ્‌લોરિંગ પર જડેલા ગ્રેનાઇટના વૉશબેઝિન ઉપર જડેલા અરીસામાં જોઈને દાઢી કરી રહ્યો હતો. એણે ચશ્મા કાઢીને બાજુમાં મૂક્યા હતા. ઇમ્પેર્ટેડ શેવિંગ ક્રીમનાં ફીણ એના ચહેરા પર ફેલાયેલાં હતાં. ઊંચું જોઈ દાઢીની નીચે રેઝર ફેરવતાં એણે વૈભવીને કહ્યું, “વૈભવી, મારી મા ભજન ગાય છે. ડુ યુ માઈન્ડ ?”\n“અફકોર્સ આઇ ડુ... એમને એટલો જ શોખ હોય તો પૂજાઘર બંધ કરીને ગાય. બરાબર આપણા રૂમની નીચે આવીને શા માટે ગાય છે ?”\n“કારણ કે ઘરની મોટી વહુ વહેલી ઊઠીને પૂજા કરતી હોય એવું એમનું સપનું ક્યારેેક પૂરું થશે એવું એ માને છે. એમને લાગે છે કે કોઈ દિવસ તું પણ એમની જોડે ભજન ગાતી હોઈશ.” અભય હસ્યો.\nરજાઈ ફેંકીને વૈભવી ઊભી થઈ. “શટ-અપ” એણે કહ્યું, “સાડા છ વાગ્યે તો માંડ મને ઊંઘ આવે છે. એ જ ટાઇમે તારી મા ભજન ગાય છે. રેડિયોમાં ગાતાં હોય તો ? કમસેકમ સ્વિચ ઑફ તો થઈ શકે.” એ હસી અને દાઢી કરતા અભયને કમરમાંથી પકડી લીધો. એના ખભા ઉપર ચહેરો ગોઠવીને વૈભવીએ ધ્યાનથી પોતાનો ચહેરો જોયો, “નોટ બેડ ! તને ખબર છે, ગઈ કાલે મિ. ભલ્લાએ મને કહ્યું, મિસિસ મહેતા ! કોઈ કહે નહીં, તમે બે બાળકોની મા છો... અને તમારી મોટી દીકરી સત્તર વર્ષની છે એ તો માન્યામાં જ આવે એવું નથી. બટ આઈ ટેલ યુ શી ઇઝ એઝ બ્યુટીફુલ એઝ યુ.”\nઅરીસામાં બાજુ બાજુમાં દેખાતા બે ચહેરાઓ મારબલ ફ્‌લોરિંગ પર જડેલા ગ્રેનાઇટના વોશબેઝિનની જેમ જ કાળા અને ધોળા હતા. અભયની બાજુમાં વૈભવીનો ચહેરો સ્વાભાવિક રીતે જ અભયના સામાન્ય દેખાવને વધુ સામાન્ય બનાવતો હતો. વૈભવીની આંખો, તીખું નાક, એક પણ ડાઘ વગરની તસતસતી ચામડી, પરવાળા જેવા હોઠ અને ગોલ્ડન હાઈલાઇટ કરેલા વ્યવસ્થિત ટ્રીમ કરાયેલા ખભાથી સહેજ લાંબા વાળ વૈભવીના ચહેરાને એક જુદો જ ઓપ આપતા હતા. અભય વૈભવીની સામે જાણે એનો એક પ્રશંસક હોય એમ ઘડીભર મુગ્ધ થઈને જોઈ રહ્યો. પછી અભયે પોતાના ગાલ પર લાગેલાં ફીણ વૈભવીના ગાલ પર લૂછ્‌યાં અને કહ્યું, “એમ ?! ભલ્લા તો પીધેલો હતો...”\n“અચ્છા ?” વૈભવીની આંખોમાં રૂપગર્વિતાનો જાદુ હતો, “તો હું સુંદર નથી ?”\n“કોઈ કહે કે નહીં, હું કહું છું.” એણે ફરીને વૈભવીને કમરમાંથી પકડી લીધી, “આ સ્ત્રી, આ અદ્‌ભુત સ્ત્રી મારાં બે બાળકોની મા છે... એ માનતી નથી બાકી, હું એને ત્રીજા બાળકની મા બનાવવા માગું છું.” અને એણે ધીમે ધીમે વૈભવીને પલંગ તરફ ધકેલવા માંડી.\n“નો... નો અભય...” વૈભવીના અવાજમાં સાવ નબળો પ્રતિકાર હતો, પણ એ અભયના ધકેલાયે ધકેલાતી જતી હતી. અભયે છેલ્લો ધક્કો જરા જોરથી માર્યો. વૈભવી પલંગમાં પડી. “નો... નો અભય...” એના ‘નો’માં સ્પષ્ટ ‘યસ અભય’ હતું... અભયના ચહેરાનાં ફીણ વૈભવીના ગાલ પર, હોઠ પર, નાઇટીના સ્ટ્રેપ્સ પર થઈને એના ગળા નીચે વહેતાં વહેતાં એની છાતી સુધી ફેલાઈ ગયાં. એર કન્ડિશનની ધીમી ઘરઘરાટીમાં વૈભવીનું “ઉફ અભય !, માય ગૉડ અભય !” અને નીચેથી આવતું વસુમાનું ભજન ભળતું જ કોકટેઈલ બનીને ‘શ્રીજી વિલા’માં પડઘાતું રહ્યું.\nવસુમાના હાથ તો સૂંકાં પાંદડાં વીણતા હતા. છોડ ઉપર જામેલી ધૂળ પાણીથી ધોતા હતા, પણ એમનું મન ક્યાંય ભટકતું હતું. એકસામટા સો-સો વિચારો એમના મનમાં આવતા હતા અને દરિયાનાં મોજાં જેમ રેતીને અડે અને પાછાં વળી જાય એમ ફીણ ફીણ થઈને પાછા વળી જતા હતા. જિંદગીના છેલ્લા અઢી દાયકા એમણે એકલા ગાળ્યા હતા. બાળકોને ઉછેરવામાં અને જિંદગીની સ્ટ્રગલમાં ગાળેલાં આ છેલ્લાં જિંદગીનાં ૨૫ વર્ષમાં વસુમાને ક્યારેય આવી અસમંજસ નહોતી થઈ. એમણે જે નિર્ણયો કર્યા, એ સમજી-વિચારી, માપી-તોળીને કર્યા એવું એ પોતે દૃઢપણે માનતાં. એમણે આ ૨૫ વર્ષ દરમિયાન કદીય પોતાની જાતનો વિચાર નહોતો કર્યો. બાળકો, બાળકોનું હિત અને એમના ભવિષ્યને નજર સામે રાખીને જિંદગીનાં આ ૨૫ વર્ષ એમણે કોણ જાણે કયા બળે ખેંચી કાઢ્યાં હતાં... પણ આજનો દિવસ જુદો હતો. આજે એમનાં બાળકો, બાળકો નહોતાં રહ્યાં, એમનાં સંતાનોને ત્યાં પણ સમજદાર કહી શકાય એવાં સંતાનો હતાં. આ ઘરમાં વસતા નવ જણાનો પરિવાર આજે નાસ્તાના ટેબલ પર નવ પ્રકારની પ્રતિક્રિયા આપવાનો હતો, કદાચ. વસુમા આ પ્રતિક્રિયા માટે તૈયાર નહોતાં એવું નહોતું, પણ આ નવ જણાની પ્રતિક્રિયા શું હશે, શું હોઈ શકે એ વિચારે એમનું મન વિચલિત હતું...\nઅને છતાં, એમના રોજના રૂટિનમાં કોઈ ફરક નહોતો પડ્યો. એ રોજની જેમ જ આજે પાંચ વાગ્યે ઊઠ્યાં હતાં. નિત્યક્રમ પતાવીને સાડા પાંચ વાગ્યે ચાલવા ગયાં, છ વાગ્યે પૂજા કરીને સાડા છએ રોજની જેમ જ બગીચામાં એમનો અવાજ ગુંજી રહ્યો હતો. વસુમા બરાબર સવા કલાક ગોડ કરતા, ખાતર નાખતાં, છોડને પાણી પાતાં, સૂકાં પાંદડાં વીણતાં અને પોણા આઠ વાગ્યે ઘરના રસોડામાં જઈને નાસ્તાની તૈયારી કરતાં.\nઆખું મહેતા કુટુંબ સવારે સાડા આઠ વાગ્યે નાસ્તાના ટેબલ પર હાજર રહે એવો વસુમાનો આગ્રહ રહેતો. ઘરના અગત્યના તમામ નિર્ણયો મોટા ભાગે સવારે નાસ્તાના ટેબલ પર લેવાતા. ઘરના સૌ સભ્યો - મોટો દીકરો અભય, વચલો અજય અને સૌથી નાનો અલય પોતપોતાના કામે નીકળી જતા. રાત્રે પાછા આવવાનો કોઈનો સમય નિશ્ચિત નહોતો. એટલે સવારનો નાસ્તો ઘરના બધા સભ્યો સાથે એક જ ટેબલ પર કરે એવો વસુમાનો ઘડેલો વણલખ્યો નિયમ આ ઘરમાં ઓછામાં ઓછા બે દસકાથી પળાતો આવ્યો હતો...\nપોણા આઠે વસુમા જ્યારે રસોડામાં દાખલ થયાં ત્યારે વઘારાયેલાં બટાકાની સુગંધ એમના નાકમાં ઘૂસી ગઈ. પ્લેટફોર્મ પર પૌંઆ પલાળીને મૂકી દેવાયા હતા. ત્રણ છોકરાઓના દૂધના મગ તૈયાર હતા. વૈભવીની બ્લૅક કૉફી, અલયની બ્લૅક ટી બાજુમાં લીંબુનો ટુકડો અને વસુમાની લીલી ચા અને ફૂદીનો નાખેલી ચાની સુગંધ આખાય રસોડામાં મહેંક મહેંક થતી હતી.\n“તું રોજ સવારે આટલી ઉતાવળ કેમ કરે છે ?” વસુમાએ પૌંઆમાં નાખવા માટે લીલાં મરચાં સમારવા માંડ્યા.\n“કારણ કે મારે કૉલેજ જવાનું હોય છે.” જાનકીએ કહ્યું. હમણાં જ નહાયેલી જાનકી પીળા સ્કર્ટ અને બ્લાઉઝમાં સૂરજમુખી જેવી લાગતી હતી. એના ભીના લાંબા વાળ એના ખભા પાછળ સીધા ઓળાયેલા હતા. એમાંથી હજીય પાણી ટપકી રહ્યું હતું. એનું સ્કર્ટ અને પીળું ટોપ પીઠથી શરૂ કરીને કમરથી નીચે સુધી ભીના થઈ ગયાં હતાં. જૂન મહિનાની ગરમીને કારણે એના કપાળ પર, નાક નીચે અને ગળામાં પરસેવાના બૂંદ જામ્યા હતા. ટોપની બાંયથી એણે પરસેવો લૂછ્‌યો, “હું નહોતી ત્યાં સુધી બરાબર છે મા... પણ હું આવી ગઈ ત્યારથી સવારની જવાબદારી તો મારે લેવી જ જોઈએ. પછી તો હું જતી રહી છું, આખો દિવસ તો તમે સંભાળો જ છો ને ?” એણે કહ્યું અને વસુમાની ઉકળતી ચા સાણસીથી પકડીને કાંસાના કપ-રકાબીમાં કાઢી... પ્લેટફોર્મની બાજુમાં જ બનેલા નાનકડા બ્રેકફાસ્ટ ટેબલ ઉપર મૂકી. વસુમા એક હાઈ ેચેર ખેંચીને બ્રેકફાસ્ટ ટેબલ પાસે બેઠાં. જાનકી ચા-કૉફીની તૈયાર ટ્રે હાથમાં ઊંચકીને એ બહાર જવા લાગી.\n“આ સાવ ખોટી ટેવ પાડી છે તેં બધાને.” વસુમાએ કહ્યું, “વૈભવીને એના રૂમમાં કૉફી, અલયને એના રૂમમાં ચા અને છોકરાઓને પોતપોતાના રૂમમાં દૂધ આપવાની શી જરૂર છે ? ટેબલ પર મૂકી દેવાનું, આવીને પી લેશે બધા પોતાની મેળે. ખોટા લાડ છે બધા.”\nજાનકીએ ટ્રે પ્લેટફોર્મ પર પાછી મૂકી દીધી. પછી હાઇ ચેર પર બેઠેલાં વસુમાને પાછળથી વળગી.\n“લાડ કદી ખોટા હોય જ નહીં ! મને નથી મળ્યાને, એટલે મને ખબર છે લાડની કિંમત...” ગળું ભરાઈ આવ્યું એનું. “એક અનાથ છોકરીને પૂછો લાડની કિંમત શું હોય છે? હાથમાં આપણું નામ લખેલું એલ્યુમિનિયમનું મગ લઈને ઊભા રહેવાનું, ડોયાથી દૂધ નાખે, થોડું અંદર પડે ને થોડું બહાર, ક્યારેક હાથ પર દાઝે, પણ બોલવાનું નહીં... મોળું દૂધ અને આગલા દિવસની ભાખરી ખાઈને બીજાનાં ઉતારેલાં મોટાં પડતાં કપડાં પહેરીને બહુ જીવી હું... હવે જે મને નથી મળ્યું એ ભરપુર આપવું છે મારે બાળકોને... અને ઘરના સૌને.”\nવસુમાએ પોતાના ખભા પર મુકાયેલા જાનકીના હાથ પર પોતાનો હાથ મૂકી દીધો. વસુમાના હાથ ઉપર જાનકીની આંખમાંથી બે ઊનાં ઊનાં ટીપાં પડી ગયાં.\n“જા હવે, લાડ કરી આવ બધાને...” વસુમાએ કહ્યું. ચાનો બીજો ઘૂંટડો ભર્યો અને ઉમેર્યું, “મને શાંતિથી ચા પીવા દે.”\nપોતાની આંખમાં પાણી આવે અને કોઈ જુએ એ વસુમાને નહીં ગમે એની જાનકીને ખબર હતી. જાનકીએ એમને એકલાં છોડી દીધાં અને પોતે વૈભવીના રૂમ તરફ આગળ વધી ગઈ.\nટક... ટક...ટક... વિનિયેરના દરવાજા પર ટકોરા પડ્યા. વૈભવીએ એના વાળમાં માથુ નાખીને, એને લપેટાઈને ઊંધા સૂતેલા અભયને ધક્કો માર્યો અને પોતાની સ્લિપરમાં પગ નાખી ગાઉન પહેરતી દરવાજો ખોલવા આગળ વધી. અભયે બૂમ પાડી, “એય... મારાં કપડાં...” વૈભવીએ હસીને અભયના શરીર પર રજાઈ નાખી અને બારણું ખોલવા આગળ વધી ગઈ. બારણું ખોલીને વૈભવીએ સ્માઇલ કર્યું, “મારી ઘડિયાળ મોડી પડે, પણ કૉફી ક્યારેય નહીં...”\n“તમારી ઘડિયાળ રાતના બહુ મોડી બંધ થાય છે ને, એટલે સવારે મોડી પડે છે...” જાનકીએ હસીને કહ્યું અને કૉફીનો મગ નાનકડા નેપકીન સાથે વૈભવીના હાથમાં પકડાવ્યો. “જલદી તૈયાર થઈને નીચે આવો, આઠ વાગી ગયા છે.” જાનકી આગળ વધી ગઈ. વૈભવીએ બારણું બંધ કરીને મોઢું મચકોડ્યું અને ચાળા પાડ્યા, “હંહ ! બહુ સારી બનવાની ટ્રાય કરે છે, પણ એથી કંઈ વસુમા એડોપ્ટ નહીં કરી લે. એનું એડ્રેસ તો એ જ રહેશે. કેર ઑફ અનાથાશ્રમ.” એણે અભયને કહ્યું.\n“ડિસઘસ્ટિંગ” રજાઈ ફેંકીને અભય ઊભો થયો. “દરેક વખતે અનાથાશ્રમની વાત કરવી જરૂરી નથી. તું આઈ.એ.એસ.ની દીકરી છે એ નસીબ છે તારું...તું જાનકીની જગ્યાએ અને જાનકી તારી જગ્યાએ હોત તો ?”\n“તો તારી જગ્યાએ અજય મજા કરતો હોત.” વૈભવીએ કહ્યું, “ને તું પેલી અનાથાશ્રમવાળી જોડે માથાં ઝીંકતો હોત.” અને બાથરૂમ તરફ જતી રહી.\nઅભય ડ્રેસિંગરૂમમાં દાખલ થઈને વૉર્ડરોબનો દરવાજો પછાડીને પોતાનાં કપડાં શોધવા માંડ્યો...\n“આહ !” એક હળવી ચીસ સાથે અલય જાગ્યો. “શું કરો છો, ભાભી ?” એના અવાજમાં કાચી ઊંઘમાંથી ઊઠ્યાની ચીડ હતી.\n“આઠને પાંચ થઈ છે. તમારી પાસે ફક્ત પચીસ મિનિટ છે.” જાનકીએ કહ્યું. એણે ઊંઘતા અલયને ઉઠાડવાના બધા પ્રયત્નો કર્યા પછી છેવટે એની આંગળી લઈને ગરમ ચામાં બોળી હતી. જાનકીની બધી જ મહેનત પછી આ ગરમ ચામાં આંગળી બોળાવાથી અલય સફાળો જાગ્યો હતો...\n“આ રોજ સાડા આઠનો કાર્યક્રમ શા માટે હોય છે ?” અલયનો અવાજ હજી ઊંઘરેટો હતો. જાનકી બહાર જાય તો એ ફરી ઊંઘી જવાના મૂડમાં હતો, પણ જાનકીએ એનું ઓઢવાનું વાળવા માંડ્યું, “ચલો, ચલો...” જાનકીના અવાજમાં એક આદેશ હતો. એ બાથરૂમમાં ગઈ, બ્રશ ઉપર પેસ્ટ કાઢીને એણે અલયના હાથમાં પકડાવી.\n“ઊંહ !” અલયે કહ્યું.\nપોતાના ભીના વાળમાંથી અલયના મોઢા પર પાણી છટકોરીને જાનકી બહાર જવા લાગી. “વીસ મિનિટ” એણે કહ્યું અને હસતી હસતી નીકળી ગઈ.\nઅલયે ચહેરા પરથી પાણી લૂછ્‌યું અને બાજુમાં પડેલું છાપું ઉપાડ્યું. અલય પોતાનું જુદું છાપું મગાવતો. એને ચૂંથાયેલું- ચોળાયેલું છાપું વાંચવું ના ગમતું અને એ મોડો ઊઠતો એટલે સ્વાભાવિક રીતે જ એના ઊઠતા પહેલાં છાપું ચાર-પાંચ હાથમાંથી ફરીને એના સુધી આવતું.\nઅલયે પોતાની ખાસ કોપી ઉઘાડી. મોઢામાં બ્રશ નાખ્યું અને ઘસવા માંડ્યું. ગીઝરની સ્વીચ ચાલુ કરી...\nઅને, ચોથા પાના પર છપાયેલી જાહેરાત જોઈને એની આંખો પહોળી થઈ ગઈ. બ્રશ મોઢામાં જ અટકી ગયું. એણે જાહેરાત ફરીથી વાંચી. કોઈ ભૂલ નહોતી થતી. થઈ શકે જ નહીં. બધું એ જ... વિગતો પણ એ જ... સમયગાળો પણ એ જ... ભાષા પણ એ જ... પણ આવું કેમ થયું હશે ? કેમ કર્યું હશે માએ આવું ?\nહવે અલય નીચે જવા ઉતાવળો થઈ ગયો. એને ખાતરી હતી કે બ્રેકફાસ્ટ ટેબલ ઉપર આની ગરમાગરમ ચર્ચા થવાની. એ માનતો હોય કે ના માનતો હોય, મા સાથે સંમત હોય કે નહીં, પણ માનો પક્ષ લેવા એણે નીચે હાજર રહેવું જરૂરી હતું. અચાનક અલય ચોંક્યો. એનો મોબાઈલ ક્યારનો રણકી રહ્યો હતો. બ્રશ પૂરું કરીને એણે મોબાઈલ ઉપાડ્યો અને એક તાજો-હસમુખો અવાજ અલયના કાનમાં ગુંજી ઊઠ્યો.\n“સૂર્યવંશી, ફોન ઉપાડ્યો ખરો. ક્યારનો ટ્રાય કરું છું... તારી ઊંઘ કેમ નથી ઊડતી ?”\nએ નિરવ હતો. અલયનો ખાસ લંગોટિયો મિત્ર. અલયના જીવનમાં બનતી એવી કોઈ ઘટના નહોતી, જેની નિરવને ખબર ના હોય અને આજની ઘટના તો ખરેખર ખાસ હતી. અલયને અકળાવનારી, બેચેન કરી નાખનારી ઘટના હતી.\n“સૂર્યવંશી, ફોન ઉપાડ્યો ખરો. ક્યારનો ટ્રાય કરું છું... તારી ઊંઘ કેમ નથી ઊડતી ?” નિરવે કહ્યું. પછી ગંભીર થઈને તરત જ ઉમેર્યું, “મેં છાપું જોયું. તું રિએક્ટ નહીં થતો, હું આવું છું.” અલયે કશું કહ્યા વિના ફોન કાપી નાખ્યો. બાથરૂમમાં જઈને શાવર ચાલુ કર્યો. શરીર પર પાણીનાં ટીપાં પડ્યાં ત્યારે જ એને ખ્યાલ આવ્યો કે એ કપડાં સોતો જ નહાવા ઘૂસી ગયો હતો.\nએ જાહેરાતે એને એટલો તો વિચલિત કરી નાખ્યો હતો કે એનું મગજ કામ કરતું બંધ થઈ ગયું હતું.\nઅજયે ચોથી વાર વાંચીને ફરી એક વાર છાપાની ગડી વાળી... પછી તૈયાર થતી જાનકી સામે જોયું. “જો, માને જે ગમ્યું તે ખરું, એને અધિકાર છે એની જિંદગી જીવવાનો. આજ સુધી એ ફક્ત આપણા માટે જીવી... હવે એને પણ એની રીતે એને માટે જીવવું હોય કે નહીં ?” અજયે ઊંઘતા ત્રણ વર્ષના હૃદયના માથે હાથ ફેરવ્યો. “હૃદય, ઊઠો બેટા...” એણે કહ્યું અને હૃદય ફરી એક વાર પડખું ફરીને ઊંઘી ગયો.\nજાનકી સાડીની પાટલી વાળતી હતી. “સાચી વાત છે, આજે નાસ્તાના ટેબલ પર તમે આ જ સ્ટેન્ડ લેજો અને બોલજો, મહેરબાની કરીને. ચૂપચાપ બેસી ના રહેતા.હંમેશની જેમ.” એ અરીસામાં જોઈને બોલતી હતી. એણે સ્ટાર્ચ કરેલી સૂતરાઉ સાડીને સફાઈથી ખભા પર ગોઠવીને પીન કરી. વાળ હજી ભીના હતા. એણે વાળ છૂટ્ટા જ રહેવા દીધા અને બહારની તરફ જવા લાગી. “ચલો, સાડા આઠ થયા.” એણે અજયને કહ્યું. અજય ઊભો થયો અને જાનકીની સાથે બહારની તરફ ચાલ્યો. જાનકીએ ફરી એક વાર અજયની આંખમાં આંખ નાખીને કહ્યું, “માએ કશું જ ખોટું કર્યું નથી અને તમે મહેરબાની કરીને માના પક્ષમાં જોરદાર દલીલો કરજો.” પછી હસીને ઉમેર્યું, “તમારી વકીલાત શું કામમાં આવશે?”\n“વકીલાત ?” અજયના ચહેરા પર જાણે કાજળો ઢળી ગયો. “એક નિષ્ફળ વકીલ શું દલીલો કરવાનો ? જો જોરદાર દલીલો કરી શકતો હોત તો અભયભાઈની જેમ નોટો છાપતો ના હોત ?”\n“નોટો છાપવી એ જ સફળતાની નિશાની છે ?” જાનકી એની નજીક આવી ગઈ. “અજય, કોણ કહે છે તમે નિષ્ફળ છો- ખરેખર તો સફળ તમે જ છો જેણે આટલા બધા કાળા ડિબાંગ અંધારામાં પોતાની નિષ્ઠા, પોતાની શ્રદ્ધાને અખંડ-અકબંધ રાખી છે, આ ભેળસેળની દુનિયામાં. શુદ્ધતાની કસોટી આકરી જ હોય- અજય, ને પુરવાર થયેલી શુદ્ધતાની કિંમત પણ ઊંચી હોય. આપણે હવે શિખરે પહોંચવાની આણીએ ડગલાં ચૂકવા માંડીશું, હેં ?” જાનકી બોલતાં બોલતાં અજયની એકદમ નજીક આવી ગઈ. એ મા પોતાના બાળકને વહાલ કરે એટલી વિશુદ્ધ લાગણીથી એણે અજયના ચહેરા પર હાથ ફેરવ્યો અને કહ્યું, “અજય, તમને પ્રેમ કરીને પરણી છું હું. જાણું છું તમારે વિશે, તમારા ગુણ, તમારા દોષ, તમારી નબળાઈઓ વિશે અને તમારી આકાશને અડે એવી ઊંચાઈઓ...”\nઅજયની આંખમાં ઝળઝળિયાં આવી ગયાં. ગળું ભરાઈ આવ્યું. “જાનુ...” એટલું જ બોલી શક્યો અજય. પછી જાનકી એનો હાથ પકડીને બહાર નીકળી ગઈ.\nવૈભવી, અભય સિવાયના બધા લજ્જા, આદિત, જાનકી, અજય, અલય, વસુમા બધાં ટેબલ પર ગોઠવાઈ ગયાં હતાં. એક વજનદાર મૌન કોણ જાણે કેમ આજે બધાની વચ્ચે ધુમ્મસ થઈને ઘુમરાઈ રહ્યું હતું. વાત પહેલી કોણ શરૂ કરે એની જ રાહ જોવાઈ રહી હતી.\n“મા, મને પૈસા જોઈએ છે.” અલયે વાત શરૂ કરી.\n“મહિનાની આખરમાં તો પૈસા ક્યાંથી હોય બેટા ?” વસુમાએ કહ્યું, “છતાં, કેટલા જોઈએ છે ?”\n“ત્રણ હજાર રૂપિયા. એન.એફ.ડી.સી.નું ફોર્મ ભરવાની આજે છેલ્લી તારીખ છે. મારી સ્ક્રિપ્ટ રેડી છે મા. ફર્સ્ટ શૉટ ટુ લાસ્ટ શૉટ. એ લોકો પંદર લાખ રૂપિયા આપે છે. યંગ ડિરેક્ટર્સની સ્કીમમાં...”\n“ત્રણ હજાર?” વસુમાએ કહ્યું. “એકદમ ક્યાંથી લાવું?” એ જ વખતે વૈભવી અને અભય ઉપરથી નીચે ઊતર્યાં. “ભાભી, અલયને પૈસા જોઈએ છે.” અજયે કહ્યું.\n“એમાં નવું શું છે ?” ઑફ વ્હાઈટ કલરનું પેટ દેખાય એવું ટૉપ અને જીન્સ પહેરીને નીચે ઊતરતી વૈભવીએ કહ્યું. પછી જાનકી સામે જોઈને ઉમેર્યું, “આજના ન્યુઝ તો કંઈક જુદા જ છે. આજનું છાપું ખૂબ ઇન્ટ્રેસ્ટિંગ છે, બધાએ વાંચ્યુંજ હશે ને ? લેટ અસ ટૉક અબાઉટ ધેટ.” વૈભવીએ કહ્યું અને એક સોપો પડી ગયો.\n“બોલ મા, કેટલા પૈસા જોઈએ છે ?” અભયે કહ્યું અને પાછલા ખિસ્સામાંથી વૉલેટ કાઢ્યું.\nઅલયે વૈભવીના ચહેરા પર આંખો નોંધી, “ન્યુઝ તો ઇન્ટરેસ્ટિંગ છે, પણ આ ઘરમાં વસતા ઇમોશનલ લોકો માટે, સેન્સેશન નથી આ...” અને પછી ઉમેર્યું, “નથી જોઈતા.”\n“અરે ! હમણાં તો કહ્યું કે જોઈએ છે.” અજયે સમજ્યા વિના વાત આગળ વધારી. વસુમા અને જાનકીના ચહેરા પર અકળામણ સ્પષ્ટ રીતે ઊપસી આવી.\n“ચાચુને એન.એફ.ડી.સી.નું ફોર્મ ભરવાનું છે. યંગ ડિરેક્ટર સ્કીમમાં... ફોર થાઉઝન્ડ રૂપિસ જોઈએ છે.” લજ્જાએ કહ્યું અને સામે બેઠેલા અલયને આંખ મારી. “બાય ધ વે, ન્યુઝ શું છે ?” લજ્જાએ પૂછ્‌યું.\nઆદિત પહેલા રિએક્ટ થવા ગયો, પછી નીચું જોઈ બટાકા પૌંઆની ચમચી ભરીને મોઢામાં મૂકી.\n“ચાર હજાર ને ? હા, હા તે લેને.” અભયે વૉલેટમાંથી પાંચસો-પાંચસોની આઠ નોટ કાઢી અલય તરફ લંબાવી.\n“નથી જોઈતા કહ્યું ને ?” અલય અકળાયેલો હતો.\n“લઈ લે, હું અભયને આવતા મહિને આપી દઈશ.” વસુમાએ કહ્યું. “હવે પછી પૈસા જોઈતા હોય તો છેલ્લી ઘડીએ નહીં કહેતો.”\n“હા... હા... મા પાસે હોય કે નાયે હોય, પછી અભય પાસે માગવા પડે અને તમારા સ્વમાનને નકામી તકલીફ પહોંચે. લઈ લો, લઈ લો. તમારે માટે તો કમાય છે તમારા ભાઈ. બંને ભાઈઓને છૂટ્ટા હાથે પ્રેમથી આપે છે અને મા પાછા પણ આપી જ દેવાના છે ને.” વૈભવી ખુરશી ખેંચીને બેસી ગઈ અને એણે અલય સામે જોયું.\n“આજે તો ખાસ ચર્ચા થવાની છે. માએ ક્રાંતિકારી પગલું લીધું છે. મા, વ્હોટ મેઈડ યુ ડુ ધીસ?”\n“એમની જરૂરિયાત.” જાનકીએ કહ્યું અને વૈભવીની આંખોમાં આંખો નાખી, “આજ સુધી એમણે ફક્ત આપણો જ વિચાર કર્યો છે. ક્યારેક પોતાનો વિચાર કરે તો આપણને પ્રશ્ન પૂછવાનો અધિકાર નથી.”\n“કયા હિસાબે છાપી છે આ જાહેરખબર? એક વધારાનો માણસ આવશે અહીં, એ પડશે તો અભયને જ માથે ને?”\nલજ્જાએ એની મા સામે અવાજ ઊંચો કરીને કહ્યું, “ન પણ આવે. ધારો કે એ હોય જ નહીં તો?”\n“શટ્ અપ.” વૈભવીએ કહ્યું, “આ મોટાઓની વાત છે.”\n“આમ તો રોજ કહે છે કે તું મોટી થઈ ગઈ છે. આ આપણા ઘરની, કુટુંબની વાત છે અને મને રાઈટ છે બોલવાનો...”\n“લજ્જુ, ઈનફ.” અભયે કહ્યું અને પછી બહુ જ મૃદુતાથી વસુમા સામે જોયું અને કશું જ ન ચુંથાય એવો ખ્યાલ રાખીને ખૂબ શાંતિથી કહ્યું, “મા, શું જરૂર હતી આ બધું કરવાની? આપણે શાંતિથી જ રહીએ છીએ ને? હવે આટલા વરસે...”\n“જરૂર મને હતી.” વસુમાનું વાક્ય પૂર્ણવિરામની જેમ આવ્યું. એમને લાગ્યું કે ચર્ચા ખોટી દિશામાંથી શરૂ થઈ અને સાવ ખોટી દિશામાં ફંટાઈ ગઈ.”\nઅલય ખુરશીને ધક્કો મારીને ઝટકા સાથે ઊભો થયો. “નથી જોઈતા મારે પૈસા. આઈ એમ ગોઈંગ.” અને અલય બહાર નીકળી ગયો.\n“નાસ્તામાં શું છે ? ઉફ ! બટાકા પૌંઆ.” વૈભવીએ કહ્યું અને એણે મોઢું બગાડ્યું. એ પણ ખુરશીને ધક્કો મારીને ઊભી થઈ ગઈ અને ઉપરની તરફ ચાલી ગઈ.\nપથ્થરના બાવલા જેવાં બાકીના લોકો ત્યાં જ બેસી રહ્યા. પછી, આદિતે બહુ જ મૃદુતાથી, હળવેકથી વસુમા તરફ જોયું અને લગભગ હોઠ ફફડાવતો હોય એટલા ધીમેથી કહ્યું, “આઈ એમ સૉરી દાદીમા !”\nવસુમાના ટેબલ પર પેલી જાહેરાતવાળું અખબારનું પાનું પંખાની નીચે ફડફડ અવાજ કરતું હલી રહ્યું હતું. જાણે પોતાની હાજરી નોંધાવતું હોય...\nઆ જાહેરાતની ચર્ચા શરૂ થતાં જ એક ભયાનક તોફાન આવ્યું હતું ‘શ્રીજી વિલા’માં... એ તોફાનની સાથે એક એવું નામ ફરી લેવાયું હતું, જે આ ઘરમાં કેટલાંય વર્ષોથી લેવાતું નહોતું અને છતાં એ નામ આ ઘરની ઇંટે ઇંટમાં, આ ઘરની ક્ષણે ક્ષણમાં, આ ઘરના દરેક સભ્યોના જીવનની પ્રત્યેક પળમાં વણાઈને, જોડાઈને જીવતું હતું!\nએ નામ મનમાંય ઉચ્ચારતાં વસુમાનું હૃદય એક થડકારો ચૂકી ગયું. એમની આંખોમાંથી આંસુનાં બે ટીપાં પેલી જાહેરાત પર પડ્યાં અને ન્યુઝ પ્રિન્ટ પર વિસ્તરતાં ગયાં, જાણે એ જાહેરાતને વસુમાનાં આંસુથી પલાળી નાખવી હોય એવી રીતે !\nShital Kartik Pavasiya4દિવસ પહેલા\nyogini5દિવસ પહેલા\nZankhana Patel4અઠવાડિયા પહેલા\nUrvija 1 માસ પહેલા\nJital Patel2માસ પહેલા\nશ્રેષ્ઠ ગુજરાતી વાર્તાઓ | ગુજરાતી નવલકથાઓ | સામાજિક વાર્તાઓ પુસ્તકો | Kaajal Oza Vaidya પુસ્તકો\nકુલ એપિસોડ્સ : 76


ઉદારીકરણની રજતજયંતિ: ભારતું અર્થતંત્ર રૂંધામણ અનુભવતું હતું. વિકાસદર અત્યંત ધીમો હતો – દલિત શક્તિ\nPosted on જુલાઇ 9, 2016 ઓગસ્ટ 17, 2017 by admin\nઈલસ્ટ્રેટેડ વીક્લી, ડિસેમ્બર 28, 1991\nજુલાઇ, ૧૯૯૧ સ્વતંત્ર ભારતના ઇતિહાસમાં અત્યંત મહત્ત્વનું સીમાચિહ્ન છે. બરાબર પચીસ વર્ષ પહેલાં આ દિવસોમાં ભારતે નેહરુશાઇ સમાજવાદ છોડીને મુક્ત અર્થતંત્રની દિશામાં ડગ માંડ્યાં. એ કામ કરનાર નરસિંહરાવ નેહરુ પરિવારના ન હોય એવા પહેલા કૉંગ્રેસી, પૂર્ણકાલીન વડાપ્રધાન હતા. એટલે,પરિવારભક્તિમાં ડૂબેલા કૉંગ્રેસજનોએ રાવને આ પગલા માટે યથાયોગ્ય જશ આપ્યો નથી.\nનિર્ણાયક અનિર્ણાયકતા માટે જાણતા–એટલે કે કઇ બાબતે નિર્ણયો ન લેવા એ નિર્ણય મક્કમતાથી લેનારા રાવે ક્રાંતિના કોઇ દાવા કે દેખાડા વિના, શક્ય એટલા ટાઢા કલેજે કેટલાંક ક્રાંતિકારી પગલાં લીધાં. તેમાં વિદેશી મૂડીરોકાણ માટે દરવાજા ખોલવાના અને અત્યંત બદનામ એવા લાયસન્સ-પરમિટ રાજનો અંત આણવાના નિર્ણયો સૌથી પહેલાં યાદ આવે. મઝાની વાત એ છે કે અભ્યાસીઓએ જે પગલાંમાં નેહરુશાઇ સમાજવાદનો અંત જોયો, એમાંથી કેટલાંક પગલાંને ચબરાક નરસિંહરાવે નેહરુની જ આણ આપીને વાજબી ઠરાવ્યાં.\nજેમ કે, વિદેશી મૂડીરોકાણને આવકારવાના અને દેશના ઉદ્યોગો માટે લાયસન્સ-પરમિટની પળોજણ નાબૂદ કરવાના નિર્ણયને તેમણે નેહરુને ઉદ્યોગતરફી નીતિનો જ વિસ્તાર ગણાવ્યો.\nસમાજવાદના જૂના મૉડેલમાં સરકાર લોકકલ્યાણની દરેકેદરેક બાબતનો ખ્યાલ રાખે એવો આદર્શ હતો. પ્રજાનું, ખાસ કરીને ગરીબોનું ભલું કરવા માટે સરકારી તંત્ર અમીરો સાથે આકરાપણું દાખવતું હતું. વધારે કમાવું એ લગભગ ગુનો બની જાય એવા કાયદા હતા. તેમ છતાં, સૌથી મોટી મુશ્કેલી એ હતી કે ગરીબોનું કલ્યાણ થતું ન હતું. ગામડાંથી માંડીને પાટનગર સુધી પથરાયેલી બાબુશાહી અને નેતાશાહી (અપવાદોને બાદ કરતાં) લોકકલ્યાણ માટેની સરકારી રકમને હજમ કરી જવામાં નિષ્ણાત બની ચૂકી હતી. કાર્યક્ષમતાનું કે પ્રૉફેશનલિઝમનું નામોનિશાન ન હતું. પરિણામે, મોટા ભાગનાં ‘જાહેર સાહસો’ (સરકારી એકમો) ખોટ ખાતાં હતાં અને જે નફો કરતાં હતાં, તે સરકારી વહીવટને કારણે નહીં, એ હોવા છતાં કમાતાં હતાં.\nએ જ તંત્રો અસરકારક રીતે ચલાવાય તો નફાનું પ્રમાણ અનેક ગણું વધે એમ હતું. એ સમય એવો હતો,જ્યારે સરકારી નોકરી ને સરકારમાં ઓળખાણ સર્વોચ્ચ લાયકાત ગણાતી હતી. બાકી,ગમે તેવા ઉદ્યોગપતિઓને પણ સરકાર ઇચ્છે ત્યારે લાઇનમાં ઊભા કરી શકતી હતી. સાદગીના અને ગરીબલક્ષી વહીવટના નામે લોકો પર વિકલ્પોનો અભાવ લાદવામાં આવ્યો હતો. ‘બજાજ’ સ્કૂટરની નોંધણી કરાવ્યા પછી તે છ-બાર મહિને-દોઢ વર્ષે મળે અને તેના બ્લૅક થાય અથવા ટેલીફોન ઝડપથી જોઇતો હોય તો લાગવગ લગાડવી પડે, એવી અકલ્પનીય સ્થિતિ હતી. ઉપરાંત, જાહેર આરોગ્ય અને જાહેર શિક્ષણનાં ક્ષેત્રોમાં સરકારોએ એવું કશું ઉકાળ્યું ન હતું કે જેથી બીજી અસુવિધાઓ નજરઅંદાજ કરી શકાય અથવા એવું આશ્વાસન લઇ શકાય કે લોકોને સ્કૂટર ભલે દોઢ વર્ષે મળે,ગરીબોને સારી સારવાર કે સારું શિક્ષણ તો મળે છે.\n૧૯૮૦ના દાયકામાં આ નીતિનાં માઠાં પરિણામ વધુ ને વધુ ઉઘાડાં થવા લાગ્યાં હતાં. તેથી દેશના કેટલાક અર્થશાસ્ત્રીઓમાં એ વિશે ચર્ચા શરૂ થઇ હતી. પરંતુ એ વખતે સમાજવાદના કહેવાતા મૉડેલને ફગાવવાની તો ઠીક, તેમાં જરાતરા છૂટછાટ મૂકવાની વાત નેહરુના વારસાના અનાદર તરીકે ખપી જાય એમ હતી. ૧૯૮૪માં ઇંદિરા ગાંધીની હત્યા પછી વડાપ્રધાન બનાવી દેવાયેલા રાજીવ ગાંધીએ એક નવોદિત,બિનઅનુભવીના ઉત્સાહથી કેટલાંક સારાં કામ કર્યાં. (જેમ કે દેશભરમાં એસ.ટી.ડી.ફોનસુવિધા અને તે પૂરી પાડતાં બૂથ.) પરંતુ બીજી ચૂંટણીમાં કૉંગ્રેસની હાર પછી મોરચા સરકારના રાજકીય અસ્થિરતાભર્યા દિવસ આવ્યા. વી.પી.સિંઘની મોરચા સરકાર ગબડ્યા પછી ચંદ્રશેખરે ફક્ત બાવન સાંસદો સાથે, પણ\nકૉંગ્રેસના ટેકાથી સરકાર બનાવી. ત્યારે દેશનું અર્થતંત્ર જનરલ વૉર્ડમાંથી આઇસીયુમાં દાખલ થઇ ચૂક્યું હતું.\nચંદ્રશેખર સરકારમાં વાણિજ્ય મંત્રી રહેલા સુબ્રમણ્યન્ સ્વામીએ કરેલા દાવા પ્રમાણે,તેમણે અમેરિકાનાં યુદ્ધવિમાનોને ભારતમાં ઉતરાણ કરીને બળતણ ભરવાની મંજૂરી સરકાર પાસે અપાવી. તેના બદલામાં, અમેરિકા પાસે દબાણ ઊભું કરાવીને આંતરરાષ્ટ્રિય નાણાંભંડોળ પાસેથી બે અબજ ડૉલરની લોન કઢાવી, જેની તળિયાઝાટક તિજોરી ધરાવતા ભારતને તાતી જરૂર હતી. (ઇરાક પર હુમલા માટે ફિલિપાઇન્સથી ઉડતાં અમેરિકાનાં યુદ્ધવિમાનને બળતણ માટે ભારતમાં ઉતરવાની ગરજ હતી.) ત્યાર પછી ભારતે કસ્ટમ વિભાગ દ્વારા જપ્ત થયેલું કેટલુંક સોનું વેચીને અને ત્યાર પછી દેશના સોનાના અનામત ભંડારમાંથી કેટલુંક સોનું ગીરવે મૂકીને ડૉલર મેળવ્યા. પરંતુ રાજીવ ગાંધીએ ટેકો પાછો ખેંચી લેતાં ચંદ્રેશખરની સરકાર ગબડી. નવી ચૂંટણીઓ પૂરી થાય તે પહેલાં રાજીવ ગાંધીની હત્યા થઇ.\nબીજી તરફ, અમેરિકાએ ઇરાક પર હુમલો કરતાં ક્રુડ ઑઇલના ભાવ ઊંચકાયા, બિનનિવાસી ભારતીયો દ્વારા ભારતમાં જમા થતી રકમ બંધ થઇ અને તેમનાં ભારતીય ખાતામાંથી ડૉલર ઉપાડવા લાગ્યા. પરિણામે ભારતના મર્યાદિત ડોલરભંડોળમાં મોટું ગાબડું પડ્યું. એક વખત એવો આવ્યો, જ્યારે દેશ પાસે ફક્ત ત્રણ અઠવાડિયાંની ખરીદીનાં (આયાતનાં) બિલ ચૂકવી શકાય એટલા જ ડૉલર રહ્યા. ત્યાર પછી ભારતે ડીફૉલ્ટ (વાયદાચૂક) કરવાનો વારો આવે. આવી નાજુક સ્થિતિમાં, લગભગ નિવૃત્તિને આરે પહોંચેલા નરસિંહરાવ વડાપ્રધાન બન્યા…


1918માં સાઉથ બરો કમિટીને ભારતમાં અંગ્રેજોએ મોકલી હતી. આ કમિટી ભારતમાં બધી જાતિઓના વિધિ મંડળ (કાયદો બનાવનાર સંસ્થા)માં ભાગીદારી માટે આવી હતી. શાહુજી મહારાજના કહેવાથી પછાતોના નેતા ભાસ્કરરાવ જાધવ અને અછૂતોના નેતા ડો.બાબા સાહેબ આંબેડકરે પોતાના લોકોને આ વિધિ મંડળમાં ભાગીદારી માટે મેમોરેન્ડમ આપ્યું.1927 નવેમ્બરમાં સાયમન કમિશનની નિયુક્તિ થઈ. જેમાં 1928માં ભારતના લોકોને અધિકતમ અધિકાર આપવામાં આવ્યા. ભારતના લોકોને અંગ્રેજો અધિકાર ના આપે એટલે આ કમિશનના ભારતમાં આવતા જ ગાંધીએ આ કમિશનના વિરુદ્ધમાં બહુ મોટું આંદોલન ચલાવ્યું. જેના લીધે સાયમન કમિશન અધુરો રિપોર્ટ લઈને પાછું જતું રહ્યું. આના પર આખરી નિર્ણય લેવા માટે અંગ્રેજોએ ભારતના પ્રતિનિધિઓને 1930, 12 નવેમ્બરે લંડન ગોળમેજી પરિષદમાં બોલાવ્યા. 1932, 24 સપ્ટેમ્બરે અંગ્રેજોએ કોમ્યુનલ એવોર્ડની ઘોષણા કરી જેમાં મુખ્ય પ્રમુખ અધિકારો આ હતા..\n1) વયસ્ક મતાધિકાર.\n2) વિધાન મંડળો અને સંઘીય સરકારમાં જનગણના આધારિત અછૂતોને અનામતનો અધિકાર.\n3) શીખ,ઈસાઈ અને મુસલમાનોની જેમ અછૂતોને પણ સ્વતંત્ર રહેવાનો અધિકાર.જે ક્ષેત્રોમાં અછૂત પ્રતિનિધિઓ ઉભા હશે તેમની ચૂંટણી માત્ર અછૂતો જ કરશે.\n4) પ્રતિનિધિઓની પસંદગી માટે બે વાર મત આપવાનો અધિકાર મળશે. જેમાં પેહલાં એક વાર પોતાના પ્રતિનિધિઓને મત આપવો અને પછી સામાન્ય પ્રતિનિધિઓને મત આપવો.\nઅંગ્રેજોના આ અધિકારો સામે ગાંધીજીએ આમરણ અનશન શરૂ કર્યા. જેના કારણે બાબા સાહેબે મજબૂરીવશ પુના કરાર પર હસ્તાક્ષર કર્યા. જેમાં કોમ્યુનલ એવોર્ડના બદલે જબરદસ્તી અનામત આપવામાં આવ્યું. અહીં બાબા સાહેબની મજબૂરી એ હતી કે અનશનમાં ગાંધી ગુજરી ગયા તો દોષી તેમને ઠેરવવામાં આવતા અને તેનાથી આખા સમાજને દોષી ગણવામાં આવતા.\n✍ ગોપી ચૌહાણ\n(ફોટો સૌજન્ય: ન્યૂઝ અઢાર ગુજરાતી)\nTags: AarkshanAnamatCommunal awardGandhijiMahatmaMohandas Karamchand GandhiReservationSimon commissionSouthborogh committee\nRajesh Chande says:\nઘણા લોકો પાસે થી સાંભળેલું કે અનામત ફક્ત ૧૦ વર્ષો માટે જ હતી. તો આ વાત માં કેટલું તથ્ય છે એની માહિતી આપતું એક આર્ટિકટ લખવા વિનંતી…\nઅનામત બે પ્રકારની છે. રાજકીય અને શૈક્ષણિક+નોકરીમાં.\nરાજકીય અનામત 10 વર્ષ માટે છે અને દર 10 વર્ષે તે રીવ્યુ થાય છે અને 10 વર્ષ વધારવામાં આવે છે.\nશૈક્ષિણીક+નોકરીમાં અનામતની કોઈ લિમિટ નથી. એ હંમેશા રહેશે.


ગુજરાતમાં હેરોઈન પહોંચાડવામાં પાકિસ્તાન-અફઘાનિસ્તાનના રૂટનો જ ઉપયોગ શા માટે? ગુજરાતમાં હેરોઈન પહોંચાડવામાં પાકિસ્તાન-અફઘાનિસ્તાનના રૂટનો જ ઉપયોગ શા માટે? - Vibes Of India\nગુજરાતમાં હેરોઈન પહોંચાડવામાં પાકિસ્તાન-અફઘાનિસ્તાનના રૂટનો જ ઉપયોગ શા માટે?\nDeepal Trivedi | Updated: September 24, 2021 7:27 am\nગુજરાતમાંથી પકડાયેલા હેરોઈનના કેસમાં પાકિસ્તાનની ભૂમિકાને નજરઅંદાજ કરી શકાતી નથી. ગુજરાત પહોંચેલા કન્ટેનરમાંથી 4.2 અબજ ડોલર અથવા 21,900 કરોડ રૂપિયાનું હેરોઈન જપ્ત કરવામાં આવ્યું છે. આ કેસમાં ધરપકડ કરાયેલા ભારતીયોએ કબૂલાત કરી છે કે આ એકમાત્ર માલ ન હતો, તેમાં બે વધુ કન્ટેનર હતા. આ બાબત મોટી સમસ્યા તરફ નિર્દેશ કરે છે. દેશભરમાં હેરોઇનની જપ્તી સ્પષ્ટપણે સૂચવે છે કે અફઘાનિસ્તાનથી ભારત આવનારા માદક દ્રવ્યોના ઓછામાં ઓછા પાંચ કન્સાઇનમેન્ટ પાકિસ્તાન થઈને આવ્યા હતા.\nયુનાઇટેડ નેશન્સના રિપોર્ટ અનુસાર ભારત દક્ષિણ એશિયાનો સૌથી વધુ હેરોઇન ગ્રાહક છે. વાંચો રિપોર્ટઃ http://(link:https://www.unodc.org/documents/wdr/WDR_2010/1.2_The_global_heroin_market.pdf)\nઅફઘાનિસ્તાનથી પાકિસ્તાન સુધી ડ્રગની હેરાફેરીના મૂળ પ્રાદેશિક જિયોપોલિટિક્સમાં રહેલા છે. પાક-અફઘાન ડ્રગ હેરાફેરી એક નફાકારક વ્યવસાય છે. બંને દેશો ડ્રગના વેપાર સાથે નજીકથી જોડાયેલા છે. અફઘાનિસ્તાન સૌથી વધુ અને ઉત્તમ ગુણવત્તાનું ડ્રગ ઉત્પાદન કરે છે જ્યારે પાકિસ્તાન એક મહત્વપૂર્ણ ગ્રાહક છે. આ વિધાન જર્નલ ઓફ ધ રિસર્ચ સોસાયટી ઓફ પાકિસ્તાન, લાહોર, ભાગ. 50માં જણાવવામાં આવ્યું છે.\nગુજરાતમાંથી પકડાયેલો હેરોઇનનો જથ્થો ઈરાન પોર્ટ મારફતે અફઘાનિસ્તાનથી ભારતમાં આવ્યો હતો. આનો અર્થ એ છે કે માલ અફઘાનિસ્તાનથી પાકિસ્તાનથી ઈરાન અને પછી ભારત ગયો. તે સીધો ભારતમાં આવ્યો નથી.\nપાકિસ્તાન સતત દાવો કરતું રહ્યું છે કે તે અફઘાનિસ્તાનને કોઈપણ રીતે મદદ કરતું નથી. આમ છતાં પાકિસ્તાનના દગાખોર ઇતિહાસને ધ્યાનમાં રાખીને તેના પર વિશ્વાસ કરી શકાતો નથી. અગાઉ મોટા ભાગનું ડ્રગ પંજાબ થઈને આવતું હતું. પરંતુ ઉડતા પંજાબની જગ્યાએ હવે ગુજરાત આવી ગયું છે કારણ કે ગુજરાત પાસે વિશાળ દરિયાકિનારો છે.\nબીબીસીના એક અહેવાલ મુજબ તાલિબાનની અર્થવ્યવસ્થા વાર્ષિક આશરે 1.5 અબજ ડોલરની છે. તેમાંના ઓછામાં ઓછા 70 ટકા ગેરકાયદેસર દવાઓના વેપાર અને હેરફેર પર આધારિત છે. 4.2 અબજ ડોલરનું હેરોઈન ભારત પહોંચે તેમાં તાલિબાનની અર્થવ્યવસ્થા અને તેની નાપાક પ્રવૃત્તિઓને ટેકો મળે છે.\nગુજરાતનો સૌથી મોટો જિલ્લો કચ્છ ભારતનો સૌથી મોટો દરિયાકિનારો ધરાવે છે.\nગુજરાત ભારતમાં સૌથી મોટો દરિયાકિનારો ધરાવે છે અને ભારતના બંદરો મુખ્ય પરિવહન બિંદુઓ બની ગયા છે જ્યાંથી આ માલસામાન સ્થળોએ મોકલવામાં આવે છે – મોટાભાગે નાના શહેરો અને શહેરોમાં મોકલવામાં આવે છે, જે આ દવાઓના પ્રાપ્તકર્તા હોય છે.\nકમનસીબે ગુજરાતે હેરોઈનને જપ્ત કરવામાં વિશ્વમાં નંબર વનની પ્રતિષ્ઠા મેળવી છે. સમગ્ર વિશ્વમાં વાર્ષિક જપ્ત કરાયેલો હેરોઈનનો સત્તાવાર આંકડો 93 ટન છે અને ગુજરાતમાંથી પકડાયેલો જથ્થો3ટન છે. ભારતીય એજન્સીઓની તપાસ બાદ આ આંકડો વધે તેવી શક્યતા છે.\nઆ કેસમાં ચેન્નાઈ સ્થિત એક દંપતીની ધરપકડ કરવામાં આવી છે, જેનો ઉપયોગ ટેલ્કમ પાવડર અથવા ટેલ્કમ સ્ટોન્સની આડમાં વધુ દવાઓ મંગાવવા માટે થયો હોવાની શક્યતા છે. આ દંપતી આશી ટ્રેડિંગ ચલાવતું હતું, જે એક દેખાડા પૂરતી શેલ કંપની હોવાનું માનવામાં આવે છે, જેમાં મુખ્ય ઓપરેટરો સંપૂર્ણપણે રડારથી દૂર રહે છે. તેમાં ચાર અથવા છ-સ્તરનું ઓપરેશન હોઈ શકે છે, કારણ કે મોટાભાગના ડ્રગ હેરાફેરીના કેસોમાં આવું થાય છે. દરોડા પછી પણ વાસ્તવિક ગુનેગારનો ખુલાસો થતો નથી.\nકેન્દ્રીય તપાસ એજન્સીના એક સૂત્રએ જણાવ્યું કે, અફઘાનિસ્તાનથી તમામ પાર્સલ બે કેન્દ્રો મારફતે ભારતમાં આવે છે જેમાંથી એક હંમેશા પાકિસ્તાન છે.\nવિશ્વના સૌથી મોટા હેરોઇન દાણચોરીના કેસને પકડનાર ડાયરેક્ટોરેટ ઓફ રેવન્યુ ઇન્ટેલિજન્સ (DRI) એ પુષ્ટિ કરી છે કે તાજેતરનો જથ્થો અન્ય તમામ લોકોની જેમ દરિયાઇ માર્ગે આવ્યો છે. આ સનસનાટીભર્યા કેસમાં ભારતીય એજન્સીઓએ ચાર અફઘાન, એક ઉઝબેક અને એક મહિલા સહિત ત્રણ ભારતીય નાગરિકોની ધરપકડ કરી છે.\nઅફઘાન હેરોઇન માત્ર ભારતમાં જ નહીં, પરંતુ સમગ્ર વિશ્વમાં સૌથી વધુ લોકપ્રિય હેરોઇન છે. આ અફીણમાંથી હેરોઈન પ્રોસેસ થાય છે, તેને મોર્ફિન મૂલ્યને કારણે સૌથી વધુ શક્તિશાળી માનવામાં આવે છે. અફઘાનિસ્તાનની અર્થવ્યવસ્થામાં દવાઓના યોગદાન પર સંશોધન કરનારા વિદ્વાનોના જણાવ્યા અનુસાર, ઉચ્ચ ગુણવત્તાવાળા અફીણ અને એસિટિક એનહાઈડ્રાઈડનો ઉપયોગ કરીને અફઘાન સ્ટાઈલને મેક્સીકન અથવા લેટિન અમેરિકન સ્ટાઈલ કરતાં વધુ શક્તિશાળી માનવામાં આવે છે. અફઘાનિસ્તાનમાં તાલિબાન શાસન સત્તામાં હોવાથી તેમણે વાઇબ્સ ઓફ ઇન્ડિયા સાથે વાત કરવાનો ઇનકાર કર્યો હતો.\nવાર્ષિક 5750 મિલિયન ટન હેરોઈન ઉત્પાદનના અંદાજ સાથે અફઘાનિસ્તાન વિશ્વનું સૌથી મોટું હેરોઈન ઉત્પાદક છે. 2021ના વર્લ્ડ ડ્રગ રિપોર્ટ મુજબ, પશ્ચિમી દેશો હેરોઇનના વપરાશમાં ઘટાડો દર્શાવે છે અને આનાથી ત્યાં જપ્તીમાં ઘટાડો જોવા મળે છે. વર્લ્ડ કસ્ટમ્સ ઓર્ગેનાઇઝેશનના ડેટા અનુસાર કુલ હેરોઇન જપ્તી વાર્ષિક 93 ટન જેટલી છે, જે 228 ટન ઓપીયોઇડ અથવા સિન્થેટીક દવાઓની જપ્ત કરવામાં આવી છે.\nજોકે, ભારતમાં હેરોઇનનો વપરાશ, જે 2008માં વિશ્વનો 19 ટકા હતો તે 2020માં વધીને 34.8 ટકા થયો હોવાનું માનવામાં આવે છે. ભારત સમગ્ર દક્ષિણ એશિયામાં અફઘાનિસ્તાનનું સૌથી મોટું હેરોઇન બજાર છે.\nકેન્દ્રીય નાણાં મંત્રાલયના જણાવ્યા અનુસાર, ડિરેક્ટરેટ ઓફ રેવન્યુ ઇન્ટેલિજન્સ (DRI) એ 13 સપ્ટેમ્બરે બે કન્ટેનરની તપાસ માટે અટકાયત કરી હતી જે અફઘાનિસ્તાનના કંદહારથી ઈરાનના બંદર અબ્બાસ થઈને મુન્દ્રા પોર્ટ પર આવ્યા હતા. કન્ટેનરમાં સેમી-પ્રોસેસ્ડ ટેલ્ક સ્ટોન્સ હોવાનું લેબલ લગાવવામાં આવ્યું હતું. કન્ટેનરની વિગતવાર તપાસથી 17 અને 19 સપ્ટેમ્બરના રોજ બે કન્ટેનરમાંથી 2,988 કિલો હેરોઈન જપ્ત કરવામાં આવી હતી.\nપાંચ દિવસ પહેલા જ કન્ટેનરની અટકાયત કરવામાં આવી હોવા છતાં તેમાં રહેલા હેરોઈનનો જથ્થો જાહેર કરવામાં સમય લાગ્યો હતો કારણ કે માદક દ્રવ્ય જમ્બો બેગમાં છુપાયેલા હતા. જેમાં અનપ્રોસેસ્ડ ટેલ્ક પાવડર હતો. હેરોઈનને બેગના નીચલા સ્તરોમાં મુકવામાં આવ્યું હતું અને તપાસથી બચવા માટે ટેલ્ક સ્ટોનમાં ભેળવાયું હતું. પરિણામે, હેરોઇનને મહેનતપૂર્વક ટેલ્ક સ્ટોન્સથી અલગ કરવું પડ્યું હતું, એમ ભારત સરકારે જણાવ્યું છે.\nત્યારબાદ નવી દિલ્હી, નોઈડા (યુપી), ચેન્નઈ, કોઈમ્બતુર, અમદાવાદ, માંડવી, ગાંધીધામ અને વિજયવાડામાં તાત્કાલિક ફોલો-અપ કામગીરી હાથ ધરવામાં આવી હતી. મંત્રાલયે જણાવ્યું કે, દિલ્હીના ગોડાઉનમાંથી 16.1 કિલો હેરોઈન, કોકેઈન હોવાની આશંકા ધરાવતો 10.2 કિલો પાવડર અને નોઈડાના રહેણાંક સ્થળેથી 11 કિલો હેરોઈન મળી આવ્યો હોવાની શંકા છે.\nઆ કેસમાં અત્યાર સુધીમાં આઠ વ્યક્તિ પકડાઈ છે. તેમાં ચાર અફઘાન નાગરિકો, એક ઉઝબેક નાગરિક અને ત્રણ ભારતીયોની ધરપકડ કરવામાં આવી છે. ધરપકડ કરાયેલા ભારતીયોમાં એક વ્યક્તિનો સમાવેશ થાય છે જેણે આયાત નિકાસ કોડ (IEC) રાખ્યો હતો. તેનો ઉપયોગ માલની આયાત કરવા માટે કરવામાં આવ્યો હતો. તેની ચેન્નાઈમાં ધરપકડ કરવામાં આવી હતી અને આ દિશામાં તપાસ ચાલુ છે.\nહાલમાં ભારત સરકારને અફઘાનિસ્તાનના વાસ્તવિક ગુનેગારો વિશે કોઈ જાણકારી નથી. કારણ કે ધરપકડ કરાયેલા લોકો માત્ર હોડી પર જ મળી આવ્યા છે અને તેઓ મુખ્ય ષડયંત્રકાર નહીં પણ સામાન્ય લોકો છે.\nભારત સરકારે જણાવ્યું છે કે, ચોક્કસ બાતમી મળ્યા બાદ જહાજ પર તપાસ કરવામાં આવી હતી. તેમણે શોધી કાઢ્યું હતું કે પ્રતિબંધિત ટેલ્ક સ્ટોન પાવડર સાથે મિશ્રિત છે અને દવાઓ ઈરાનના બંદર અબ્બાસ પોર્ટથી 40 ટન વજનના બે કન્ટેનર મારફતે મોકલવામાં આવી રહી છે.\n“મેસર્સ આશી ટ્રેડિંગ કંપની, વિજયવાડા દ્વારા આયાત કરાયેલા કન્સાઇનમેન્ટને બંદર અબ્બાસ પોર્ટથી મુન્દ્રા પોર્ટ પર મોકલવામાં આવેલા અર્ધ-પ્રોસેસ્ડ ટેલ્ક સ્ટોન્સ તરીકે જાહેર કરવામાં આવી હતી, જેમાં માદક દ્રવ્યો ધરાવતી હોવાની શંકા છે. ઇન્ટેલિજન્સે સંકેત આપ્યો હતો કે આ દવાઓ અફઘાનિસ્તાનમાંથી ઉત્પન્ન થઈ છે, ” અધિકારીઓએ એક નિવેદનમાં જણાવ્યું હતું.\nડીઆરઆઈના એક અધિકારીએ માહિતી આપી હતી કે, તેઓએ કબજે કરેલા 2,988.219 કિલો (આશરે3ટન) હેરોઈનમાં પ્રથમ કન્ટેનરમાંથી 1999.579 કિલો અને બીજામાંથી 988.64 કિલોનો સમાવેશ થાય છે.